text:
βαθμονόμησης κατά περισσότερο από ± 40 kg. Κατά τη βαθμονόμηση της διάταξης στάσης, η ταχύτητα της άμαξας πρέπει να είναι 50 km/h ± 1 km/h και η απόσταση στάσης πρέπει να είναι 40 cm ± 2 cm.
 7.7.4.2. Διάταξη δοκιμής της επιτάχυνσης
 Η άμαξα πρέπει να προωθείται κατά τέτοιο τρόπο ώστε η συνολική διαφορά ταχύτητάς της ΔV να είναι km/h. Η άμαξα πρέπει να παραμείνει σε οριζόντια θέση κατά την επιτάχυνση. Η επιτάχυνση της άμαξας πρέπει να επιτυγχάνεται με τη χρήση της συσκευής που συμμορφώνεται με τις επιδόσεις οι οποίες καθορίζονται ακολούθως:
 Η καμπύλη επιτάχυνσης της άμαξας, που είναι ερματισμένη με αδρανή μάζα, πρέπει να παραμένει εντός του γραμμοσκιασμένου τμήματος του γραφήματος του παραρτήματος 8, και να βρίσκεται πάνω από το τμήμα που καθορίζεται από τις συντεταγμένες 10 g, 5 ms και 20 g, 10 ms. Η έναρξη της πρόσκρουσης (T0) καθορίζεται, σύμφωνα με το πρότυπο ISO 17 373 (2005) για επίπεδο επιτάχυνσης 0,5 g. Σε καμία περίπτωση δεν πρέπει η συνολική μάζα της άμαξας και της δομής του οχήματος και οι αδρανείς μάζες να διαφέρουν από την ονομαστική αξία για τις δοκιμές βαθμονόμησης κατά περισσότερο από ± 40 kg. Κατά τη βαθμονόμηση της διάταξης δοκιμής της επιτάχυνσης, η συνολική διαφορά ταχύτητας της άμαξας ΔV πρέπει να είναι km/h.
 Παρά την ικανοποίηση των ανωτέρω απαιτήσεων, η τεχνική υπηρεσία χρησιμοποιεί μάζα άμαξας (εξοπλισμένη με το κάθισμά της), όπως προσδιορίζεται στην παράγραφο 1 του παραρτήματος 6, μεγαλύτερης από 380 kg.
 7.7.5. Πρέπει να μετρώνται η ταχύτητα της άμαξας αμέσως πριν από την πρόσκρουση (μόνο για άμαξες επιβράδυνσης· αναγκαία για τον υπολογισμό της απόστασης στάσης), η επιτάχυνση ή επιβράδυνση της άμαξας, η μετατόπιση του ανδρεικέλου προς τα εμπρός και η ταχύτητα του θώρακα σε θωρακική μετατόπιση 300 mm.
 Η διαφορά ταχύτητας θα υπολογίζεται με ενσωμάτωση της καταγεγραμμένης επιτάχυνσης ή επιβράδυνσης της άμαξας.
 Η απόσταση για την επίτευξη των πρώτων km/h διαφοράς ταχύτητας της άμαξας μπορεί να υπολογίζεται με διπλή ενσωμάτωση της καταγεγραμμένης επιβράδυνσης της άμαξας.
 7.7.6. Μετά την πρόσκρουση, το σύνολο της ζώνης ή το σύστημα συγκράτησης και τα άκαμπτα μέρη του υποβάλλονται σε οπτικό έλεγχο, χωρίς να ανοιχτεί η πόρπη για να διαπιστωθεί αν υπάρχει αστοχία ή ρήξη. Στην περίπτωση συστημάτων συγκράτησης, πρέπει εξάλλου να επαληθευτεί μετά τη δοκιμή ότι τα τμήματα της δομής του οχήματος που συνδέονται με την άμαξα δεν έχουν υποστεί μόνιμη παραμόρφωση. Αν παρουσιάζονται τέτοιες παραμορφώσεις, αυτό λαμβάνεται υπόψη σε κάθε υπολογισμό που πραγματοποιείται σύμφωνα με την παράγραφο 6.4.1.4.1.
 7.7.7. Ωστόσο, αν οι δοκιμές πραγματοποιούνται σε υψηλότερη ταχύτητα ή/και η καμπύλη επιτάχυνσης υπερβαίνει το ανώτατο επίπεδο του γραμμοσκιασμένου τμήματος και η ζώνη ασφαλείας ικανοποιεί τις απαιτήσεις, η δοκιμή πρέπει να θεωρείται ικανοποιητική.
 7.8. Δοκιμή ανοίγματος της πόρπης
 7.8.1. Για τη δοκιμή αυτή πρέπει να χρησιμοποιηθούν τα σύνολα ή οι διατάξεις συγκράτησης που έχουν ήδη υποστεί τη δυναμική δοκιμή σύμφωνα με την ανωτέρω παράγραφο 7.7. παραπάνω.
 7.8.2. Το σύνολο ζώνης αφαιρείται από την άμαξα δοκιμής χωρίς να ανοιχτεί η πόρπη. Επί της πόρπης εφαρμόζεται φόρτιση με άμεση έλξη μέσω των ιμάντων που είναι προσδεδεμένοι σε αυτή, ώστε όλοι οι


text:
ιμάντες να υπόκεινται σε δύναμη daN (όπου «n» ο αριθμός ιμάντων που συνδέονται με την πόρπη όταν αυτή βρίσκεται σε κλειστή θέση.) Αν η πόρπη συνδέεται με άκαμπτο μέρος, λαμβάνεται υπόψη, κατά την άσκηση της δύναμης, η γωνία που σχηματίζεται από την πόρπη και το άκαμπτο μέρος κατά τη διάρκεια της δυναμικής δοκιμής. Εφαρμόζεται φορτίο με ταχύτητα 400 ± 20 mm/min στο γεωμετρικό κέντρο του κομβίου ανοίγματος της πόρπης, κατά μήκος ενός σταθερού άξονα παράλληλου προς την αρχική κατεύθυνση κίνησης του κομβίου. Κατά την άσκηση της δύναμης που απαιτείται για να ανοίξει η πόρπη, η πόρπη πρέπει να διατηρείται στη θέση της με άκαμπτο μέσο. Το προαναφερθέν φορτίο δεν πρέπει να υπερβαίνει το όριο που αναφέρεται στην παράγραφο 6.2.2.5. ανωτέρω. Το σημείο επαφής του εξοπλισμού δοκιμής πρέπει να είναι σφαιρικό ακτίνας 2,5 mm ± 0,1 mm. Η επιφάνειά του πρέπει να είναι λεία μεταλλική.
 7.8.3. Μετράται η δύναμη ανοίγματος και σημειώνεται κάθε αστοχία της πόρπης.
 7.8.4. Μετά τη δοκιμή ανοίγματος της πόρπης, εξετάζονται τα τμήματα που αποτελούν το σύνολο ή το σύστημα συγκράτησης που έχουν υποβληθεί στις δοκιμές που προβλέπονται στην παράγραφο 7.7. παραπάνω, και η έκταση των ζημιών που υπέστη το σύνολο ή το σύστημα συγκράτησης κατά τη διάρκεια της δυναμικής δοκιμής σημειώνεται στην έκθεση της δοκιμής.
 7.9. Πρόσθετες δοκιμές σε ζώνες ασφαλείας με διατάξεις προφόρτισης
 7.9.1. Προετοιμασία
 Η διάταξη προφόρτισης πρέπει να διαχωριστεί από την προς δοκιμή ζώνη ασφαλείας και να κρατηθεί επί 24ωρο σε θερμοκρασία 60° ± 5 °C. Η θερμοκρασία αυξάνεται κατόπιν στους 100° + 5 °C επί δίωρο. Στη συνέχεια, διατηρείται επί 24ωρο σε θερμοκρασία –30 ° + 5 °C. Με τη λήξη της προετοιμασίας, η διάταξη πρέπει να θερμανθεί στη θερμοκρασία περιβάλλοντος. Αν έχει διαχωριστεί από τη ζώνη ασφαλείας, πρέπει να επανατοποθετηθεί σε αυτήν.
 7.10. Έκθεση δοκιμής
 7.10.1. Στην έκθεση δοκιμής αναφέρονται τα ακόλουθα:
 α)
 τα αποτελέσματα όλων των δοκιμών στην παράγραφο 7. ανωτέρω και ιδίως:
 β)
 ο τύπος διάταξης που χρησιμοποιείται για τη δοκιμή (διάταξη επιτάχυνσης ή επιβράδυνσης)·
 γ)
 η συνολική διαφορά ταχύτητας·
 δ)
 η ταχύτητα της άμαξας αμέσως πριν από την πρόσκρουση μόνο για τις άμαξες επιβράδυνσης·
 ε)
 η καμπύλη επιτάχυνσης ή επιβράδυνσης καθ’ όλη τη διαφορά ταχύτητας της άμαξας·
 στ)
 η μέγιστη μετατόπιση του ανδρεικέλου προς τα εμπρός·
 ζ)
 η θέση —που μπορεί να ποικίλλει— την οποία καταλαμβάνει η πόρπη κατά τη διάρκεια της δοκιμής·
 η)
 η δύναμη ανοίγματος της πόρπης·
 θ)
 κάθε αστοχία ή ρήξη.
 Αν, βάσει της παραγράφου 7.7.1, η θέση των αγκυρώσεων που προβλέπεται στο παράρτημα 6 του παρόντος κανονισμού δεν έχει τηρηθεί, στην έκθεση της δοκιμής περιγράφεται η διαδικασία τοποθέτησης του συνόλου της ζώνης ή του συστήματος συγκράτησης, και καθορίζονται σημαντικές γωνίες και διαστάσεις.
 8. ΠΡΟΔΙΑΓΡΑΦΕΣ ΤΟΠΟΘΕΤΗΣΗΣ ΣΤΟ ΟΧΗΜΑ
 8.1. Εξοπλισμός ζωνών ασφαλείας και συστημάτων συγκράτησης
 8.1.1. Με εξαίρεση τα καθίσματα που προορίζονται αποκλειστικά για χρήση όταν το όχημα είναι σταματημένο, τα καθίσματα οχημάτων των κατηγοριών M1, M2 (της κλάσης III ή B), M3 (της κλάσης III ή B) και N πρέπει να είναι εξοπλισμένα με ζώνες ασφαλείας ή συστήματα συγκράτησης τα οποία να πληρούν τις απαιτήσεις

type: contracts

jurisdiction: EU


text:
του παρόντος κανονισμού.
 Τα συμβαλλόμενα μέρη που εφαρμόζουν τον παρόντα κανονισμό μπορούν να ζητήσουν την τοποθέτηση ζωνών ασφαλείας σε οχήματα των κατηγοριών M2 και M3 που ανήκουν στην κλάση II.
 Οι ζώνες ασφαλείας ή/και τα συστήματα συγκράτησης, όταν τοποθετούνται σε οχήματα της κλάσης I, II ή A που ανήκουν στην κατηγορία M2 ή M3, πρέπει να συμμορφώνονται με τις απαιτήσεις του παρόντος κανονισμού.
 Τα συμβαλλόμενα μέρη μπορούν, δυνάμει της εθνικής νομοθεσίας, να επιτρέπουν την τοποθέτηση ζωνών ασφαλείας ή συστημάτων συγκράτησης άλλων από εκείνα που καλύπτονται από τον παρόντα κανονισμό, με τον όρο ότι προορίζονται για άτομα με αναπηρία.
 Τα συστήματα συγκράτησης που συμμορφώνονται με τις διατάξεις του παραρτήματος 8 της σειράς τροπολογιών 02 του κανονισμού αριθ. 107 εξαιρούνται από τις διατάξεις του παρόντος κανονισμού.
 Οχήματα της κλάσης I ή A που ανήκουν στην κατηγορία M2 ή M3 μπορούν να εξοπλίζονται με ζώνες ασφαλείας ή/και συστήματα συγκράτησης που συμμορφώνονται με τις απαιτήσεις του παρόντος κανονισμού.
 8.1.2. Οι τύποι ζωνών ασφαλείας ή συστημάτων συγκράτησης που προορίζονται για θέσεις καθημένων στις οποίες απαιτείται η εγκατάσταση συστημάτων, είναι εκείνοι που καθορίζονται στο παράρτημα 16 [με τις οποίες δεν είναι δυνατόν να χρησιμοποιηθούν ούτε συσπειρωτήρες χωρίς ασφάλιση (παράγραφος 2.14.1) ούτε συσπειρωτήρες απασφαλιζόμενοι με το χέρι (παράγραφος 2.14.2)]. Για όλες τις θέσεις καθημένων για τις οποίες το παράρτημα 16 προβλέπει ζώνες τύπου Β κάτω του υπογαστρίου, επιτρέπονται ζώνες τύπου Βr3 κάτω του υπογαστρίου, εκτός από την περίπτωση στην οποία, κατά τη χρήση, οι ζώνες αυτές συσπειρώνονται τόσο ώστε να μειώνεται σημαντικά η άνεση μετά την κανονική πρόσδεση.
 8.1.2.1. Ωστόσο, για τα πλευρικά καθίσματα, εκτός των εμπρόσθιων πλευρικών καθισμάτων, των οχημάτων της κατηγορίας N1 που παρουσιάζονται στο παράρτημα 16 και που φέρουν το σύμβολο Ø, επιτρέπεται η τοποθέτηση ζώνης κάτω του υπογαστρίου τύπου Br4m ή Br4Nm, όταν υπάρχει πέρασμα μεταξύ του καθίσματος και του πλησιέστερου πλευρικού τοιχώματος του οχήματος, με σκοπό να επιτρέπεται η πρόσβαση των επιβατών σε άλλα μέρη του οχήματος. Ο κενός χώρος μεταξύ του καθίσματος και του πλευρικού τοιχώματος θεωρείται πέρασμα, αν η απόσταση μεταξύ του εν λόγω πλευρικού τοιχώματος, με όλες τις θύρες κλειστές, και του κατακόρυφου διαμήκους επιπέδου που διέρχεται από τη διάμεσο του σχετικού καθίσματος —μετρούμενη στη θέση του σημείου R και κάθετα προς το μέσο επίμηκες επίπεδο του οχήματος— είναι μεγαλύτερη από 500 mm.
 8.1.3. Όταν δεν απαιτούνται ζώνες ασφαλείας, μπορεί, κατά την κρίση του κατασκευαστή, να τοποθετείται ζώνη ασφαλείας ή σύστημα συγκράτησης οποιουδήποτε τύπου, αρκεί να πληροί τις διατάξεις της παρούσας οδηγίας. Στις θέσεις καθημένων για τις οποίες στο παράρτημα 16 προβλέπονται ζώνες κάτω του υπογαστρίου, μπορούν, αντί για τις ζώνες αυτές, να τοποθετούνται ζώνες τύπου Α οι οποίες ανήκουν στους τύπους που επιτρέπει το παράρτημα 16.
 8.1.4. Στις ζώνες τριών σημείων με συσπειρωτήρες, τουλάχιστον ένας συσπειρωτήρας πρέπει να ενεργεί στο διαγώνιο ιμάντα.
 8.1.5. Εκτός από τα οχήματα κατηγορίας Μ1, είναι δυνατόν να επιτρέπεται συσπειρωτήρας κατεπείγουσας ασφάλισης τύπου 4Ν (παράγραφος 2.14.5) αντί για συσπειρωτήρα τύπου 4 (παράγραφος 2.14.4), όταν οι υπηρεσίες που είναι αρμόδιες για τις δοκιμές θεωρήσουν ότι έχει επαρκώς αποδειχθεί πως η τοποθέτηση συσπειρωτήρα τύπου 4 δεν


text:
θα ήταν πρακτική.
 8.1.6. Για τις εμπρόσθιες πλευρικές και εμπρόσθιες κεντρικές θέσεις καθημένων οι οποίες στο παράρτημα 16 σημειώνονται με το σύμβολο *, οι ζώνες κάτω του υπογαστρίου του τύπου που ορίζεται στο παράρτημα αυτό θεωρείται ότι αρκούν, όταν το αλεξήνεμο βρίσκεται έξω από τη ζώνη αναφοράς που καθορίζεται στο παράρτημα 1 του κανονισμού αριθ. 21.
 Όσον αφορά τις ζώνες ασφαλείας, το αλεξήνεμο θεωρείται ότι αποτελεί μέρος της ζώνης αναφοράς όταν μπορεί να έρθει στατικά σε επαφή με τη συσκευή δοκιμής, σύμφωνα με τη μέθοδο που περιγράφεται στο παράρτημα 1 του κανονισμού αριθ. 21.
 8.1.7. Κάθε θέση καθημένου στο παράρτημα 16 που φέρει το σύμβολο · πρέπει να διαθέτει ζώνες τριών σημείων του τύπου που προσδιορίζεται στο παράρτημα 16, εκτός αν ικανοποιείται μία από τις ακόλουθες προϋποθέσεις, οπότε μπορούν να προβλέπονται ζώνες δύο σημείων ενός από τους τύπους που ορίζονται στο παράρτημα 16.
 8.1.7.1. Υπάρχει κάθισμα ή υπάρχουν άλλα μέρη του οχήματος σύμφωνα με την παράγραφο 3.5. του προσαρτήματος 1 του κανονισμού αριθ. 80 κατευθείαν κατά μέτωπο, ή
 8.1.7.2. Κανένα μέρος του οχήματος δεν είναι ή, όταν το όχημα είναι εν κινήσει, δεν μπορεί να είναι μέσα στην περιοχή αναφοράς, ή
 8.1.7.3. Τα μέρη του οχήματος εντός της εν λόγω περιοχής αναφοράς πληρούν τις απαιτήσεις όσον αφορά την απορρόφηση ενέργειας στο προσάρτημα 6 του κανονισμού αριθ. 80.
 8.1.8. Με εξαίρεση όσων προβλέπονται στην παράγραφο 8.1.9, κάθε θέση καθημένου που διαθέτει αερόσακο πρέπει να φέρει προειδοποιητικό σήμα για τη μη χρήση συστήματος συγκράτησης παιδιού στραμμένου προς τα πίσω στο κάθισμα αυτό. Το προειδοποιητικό σήμα, με τη μορφή εικονογράμματος που περιλαμβάνει ενδεχομένως επεξηγηματικό κείμενο, πρέπει να στερεώνεται και να τοποθετείται κατάλληλα, έτσι ώστε να είναι ευδιάκριτο από το άτομο που πρόκειται να εγκαταστήσει στο εν λόγω κάθισμα σύστημα συγκράτησης παιδιού στραμμένου προς τα πίσω. Στο σχήμα 1 δίνεται παράδειγμα πιθανού σχεδίου ενός τέτοιου εικονογράμματος. Αν το σήμα δεν είναι ορατό όταν η θύρα είναι κλειστή, πρέπει να υπάρχει πάντοτε ευδιάκριτη γραπτή μνεία.
 Σχήμα 1
 Χρώματα:
 α)
 το εικονόγραμμα είναι κόκκινο·
 β)
 το κάθισμα, το κάθισμα του παιδιού και η γραμμή περιγράμματος του αερόσακου είναι μαύρα·
 γ)
 η λέξη αερόσακος καθώς και ο αερόσακος είναι άσπρα.
 8.1.9. Οι απαιτήσεις της παραγράφου 8.1.8 δεν εφαρμόζονται όταν το όχημα διαθέτει μηχανισμό που ανιχνεύει αυτόματα την ύπαρξη συστήματος συγκράτησης παιδιού στραμμένου προς τα πίσω και εξασφαλίζει ότι ο αερόσακος δεν θα ανοίξει όταν τοποθετηθεί αυτό το σύστημα συγκράτησης παιδιού.
 8.1.10. Στην περίπτωση καθισμάτων με δυνατότητα στροφής ή τοποθέτησης προς άλλες κατευθύνσεις, για χρήση όταν το όχημα είναι σε στάση, οι απαιτήσεις της παραγράφου 8.1.1. εφαρμόζονται μόνο για όσες κατευθύνσεις προορίζονται για συνήθη χρήση, όταν το όχημα κινείται στο οδόστρωμα, σύμφωνα με τον παρόντα κανονισμό.
 8.2. Γενικές προδιαγραφές
 8.2.1. Ζώνες ασφαλείας, συστήματα συγκράτησης και συστήματα συγκράτησης παιδιών Isofix, σύμφωνα με τον πίνακα 2 του παραρτήματος 17 – προσάρτημα 3, πρέπει να έχουν στερεωθεί στις αγκυρώσεις που ανταποκρίνονται στις προδιαγραφές του κανονισμού αριθ. 14, όπως ο σχεδιασμός και τα σχετικά με τις διαστάσεις χαρακτηριστικά, ο αριθμός αγκυρώσεων και οι απαιτήσεις αντοχής.
 8.2.2. Οι ζώνες ασφαλείας, τα συστήματα συγκράτησης


text:
και τα συστήματα συγκράτησης παιδιών Isofix που συνιστά ο κατασκευαστής σύμφωνα με τους πίνακες 1 και 2 του παραρτήματος 17 – προσάρτημα 3 πρέπει να έχουν τοποθετηθεί κατά τέτοιο τρόπο ώστε να λειτουργούν ικανοποιητικά και να περιορίζουν τον κίνδυνο σωματικού τραυματισμού σε περίπτωση ατυχήματος. Ειδικότερα, πρέπει να έχουν τοποθετηθεί κατά τρόπο ώστε:
 8.2.2.1.
 Οι ιμάντες να μη μπορούν να λάβουν επικίνδυνη μορφή·
 8.2.2.2.
 Ο κίνδυνος ολίσθησης του ιμάντα από τον ώμο του χρήστη να μειώνεται στο ελάχιστο, όταν αυτός κινείται προς τα εμπρός ή προς τα πίσω·
 8.2.2.3.
 Ο κίνδυνος φθοράς του ιμάντα λόγω επαφής του με αιχμηρά μέρη του οχήματος ή της δομής του καθίσματος, των συστημάτων συγκράτησης παιδιών ή των συστημάτων συγκράτησης παιδιών Isofix που συνιστά ο κατασκευαστής σύμφωνα με τους πίνακες 1 και 2 του παραρτήματος 17 – προσάρτημα 3 να μειώνεται στο ελάχιστο.
 8.2.2.4.
 Η μελέτη και η τοποθέτηση οποιασδήποτε ζώνης ασφάλειας που προβλέπεται για κάθε θέση καθημένων πρέπει να εξασφαλίζει ευκολία χρήσης. Επιπλέον, όταν ολόκληρο το κάθισμα ή το οριζόντιο τμήμα του ή/και το ερεισίνωτο μπορεί να διπλώνεται, ώστε να είναι δυνατή η πρόσβαση στο πίσω μέρος του οχήματος ή η μεταφορά αγαθών ή αποσκευών, αφού διπλωθούν και επανέλθουν τα καθίσματα αυτά στη θέση τους, οι προβλεπόμενες ζώνες ασφαλείας πρέπει να είναι προσιτές στο χρήση ή να μπορούν εύκολα να αποκαλυφθούν από το κάτω μέρος ή το πίσω μέρος του καθίσματος από ένα και μόνο άτομο, σύμφωνα με τις οδηγίες χρήσης του οχήματος, χωρίς να είναι αναγκαίο το άτομο αυτό να είναι ειδικά καταρτισμένο ή εξασκημένο.
 8.2.2.5.
 Η τεχνική υπηρεσία επαληθεύει ότι, όταν το γλωσσίδιο της πόρπης βρίσκεται μέσα στην πόρπη:
 8.2.2.5.1.
 Η πιθανή χαλάρωση της ζώνης (τζόγος) δεν εμποδίζει την ορθή τοποθέτηση συστημάτων συγκράτησης παιδιών που συνιστά ο κατασκευαστής, και
 8.2.2.5.2.
 στην περίπτωση ζωνών τριών σημείων, μπορεί να ασκηθεί τάση τουλάχιστον 50 N στο περιελιγμένο τμήμα της ζώνης, με άσκηση τάσης απ’ έξω στο διαγώνιο τμήμα της ζώνης, όταν ασκείται
 α)
 σε ανδρείκελο παιδιού ηλικίας 10 ετών όπως προσδιορίζεται στο παράρτημα 8 προσάρτημα 1 του κανονισμού αριθ. 44 και καθορίζεται σύμφωνα με το παράρτημα 17 προσάρτημα 4 του παρόντος κανονισμού·
 β)
 ή στην ιδιοδιάταξη που προσδιορίζεται στο παράρτημα 17 προσάρτημα 1 σχήμα 1 του παρόντος κανονισμού για τα καθίσματα που καθιστούν εφικτή την τοποθέτηση διάταξης συγκράτησης παιδιών καθολικής κατηγορίας.
 8.3. Ειδικές προδιαγραφές για άκαμπτα μέρη που είναι ενσωματωμένα στις ζώνες ασφαλείας ή στα συστήματα συγκράτησης
 8.3.1. Τα άκαμπτα μέρη, όπως οι πόρπες, οι διατάξεις ρύθμισης, τα εξαρτήματα στερέωσης κ.λπ. δεν πρέπει να αυξάνουν τον κίνδυνο σωματικού τραυματισμού του χρήστη ή των άλλων επιβατών του οχήματος σε περίπτωση ατυχήματος.
 8.3.2. Η διάταξη απασφάλισης της πόρπης πρέπει να είναι απολύτως ορατή και προσιτή στον χρήστη και δεν πρέπει να δύναται να ανοιχτεί τυχαία ή από απροσεξία. Η πόρπη πρέπει να βρίσκεται σε σημείο προσιτό σε κάποιον που θέλει να ελευθερώσει τον χρήστη σε περίπτωση κινδύνου.
 Η πόρπη πρέπει να έχει τοποθετηθεί κατά τρόπο ώστε να μπορεί να απασφαλιστεί από τον χρήστη, τόσον όταν είναι φορτισμένη όσο και όταν συγκρατεί το βάρος του χρήστη, με μία και


text:
μόνο κίνηση προς μία μόνο κατεύθυνση με το ένα ή το άλλο χέρι.
 Στην περίπτωση των ζωνών ασφαλείας και των συστημάτων συγκράτησης για τα εμπρόσθια πλευρικά καθίσματα, η πόρπη πρέπει να μπορεί και αυτή να ασφαλιστεί με την ίδια μέθοδο.
 Πρέπει να εξακριβωθεί ότι, αν η πόρπη βρίσκεται σε επαφή με τον χρήστη, το πλάτος της επιφανείας επαφής δεν είναι μικρότερο από 46 mm.
 Πραγματοποιείται έλεγχος ώστε να εξασφαλιστεί ότι, όταν η πόρπη έρχεται σε επαφή με τον χρήστη, η επιφάνεια επαφής πληροί τις απαιτήσεις της παραγράφου 6.2.2.1. του παρόντος κανονισμού.
 8.3.3. Όταν ο χρήστης φέρει τη ζώνη, αυτή πρέπει να ρυθμίζεται αυτομάτως επ’ αυτού ή πρέπει να έχει σχεδιαστεί έτσι ώστε η διάταξη χειροκίνητης ρύθμισης να είναι εύκολα προσβάσιμη για τον καθήμενο που τη φορά και να είναι εύχρηστη. Πρέπει επίσης μπορεί ο χρήστης να τη συσφίγγει με το ένα χέρι, ανάλογα με τη σωματική του διάπλαση και με τη θέση του καθίσματος του οχήματος.
 8.3.4. Οι ζώνες ασφαλείας ή τα συστήματα συγκράτησης που περιλαμβάνουν συσπειρωτήρες πρέπει να έχουν τοποθετηθεί κατά τρόπο που να επιτρέπει στους συσπειρωτήρες να λειτουργούν ορθά και να επανατυλίγουν τον ιμάντα χωρίς δυσκολία.
 8.3.5. Για να γνωρίζει(-ουν) ο (οι) χρήστης(-ες) του οχήματος τη διάταξη σχετικά με τη μεταφορά παιδιών, τα οχήματα των κατηγοριών M1, M2, M3 και N1 πρέπει να πληρούν τις απαιτήσεις του παραρτήματος 17. Κάθε όχημα της κατηγορίας Μ1 πρέπει να είναι εξοπλισμένο με θέσεις πρόσδεσης Isofix, σύμφωνα με τις σχετικές προδιαγραφές του κανονισμού αριθ. 14.
 Η πρώτη θέση πρόσδεσης Isofix επιτρέπει τουλάχιστον την τοποθέτηση μιας από τις τρεις ιδιοδιατάξεις με μέτωπο προς τα εμπρός, όπως ορίζεται στο προσάρτημα 2 του παραρτήματος 17· η δεύτερη θέση πρόσδεσης Isofix επιτρέπει τουλάχιστον την τοποθέτηση μιας από τις τρεις ιδιοδιατάξεις με μέτωπο προς τα πίσω, όπως ορίζεται στο προσάρτημα 2 του παραρτήματος 17. Για τη δεύτερη αυτή θέση Isofix, στην περίπτωση που δεν είναι εφικτή η τοποθέτηση της ιδιοδιάταξης με μέτωπο προς τα πίσω στη δεύτερη σειρά καθισμάτων του οχήματος λόγω του σχεδιασμού του, επιτρέπεται η τοποθέτηση μιας από τις έξι ιδιοδιατάξεις σε οποιαδήποτε θέση του οχήματος.
 8.4. Εξοπλισμός της διάταξης υπενθύμισης χρήσης ζώνης ασφαλείας
 8.4.1. Το κάθισμα του οδηγού σε οχήματα της κατηγορίας M1 πρέπει να είναι εξοπλισμένο με διάταξη υπενθύμισης χρήσης ζώνης ασφαλείας που να ικανοποιεί τις απαιτήσεις του παρόντος κανονισμού. Όταν ο κατασκευαστής του οχήματος παρέχει σύστημα υπενθύμισης χρήσης ζώνης ασφαλείας στο κάθισμα του οδηγού σε όχημα άλλης κατηγορίας, το σύστημα υπενθύμισης χρήσης ζώνης ασφαλείας μπορεί να εγκρίνεται σύμφωνα με τον παρόντα κανονισμό (9).
 8.4.1.1. Τα συμβαλλόμενα μέρη μπορούν επίσης να επιτρέψουν την απενεργοποίηση της διάταξης υπενθύμισης χρήσης ζώνης ασφαλείας, με τον όρο ότι η εν λόγω απενεργοποίηση ικανοποιεί τις απαιτήσεις της παραγράφου 8.4.2.6.
 8.4.2. Διάταξη υπενθύμισης χρήσης ζώνης ασφαλείας
 8.4.2.1. Γενικές απαιτήσεις
 8.4.2.1.1. Η οπτική προειδοποίηση πρέπει να είναι τοποθετημένη έτσι ώστε να είναι εμφανής και αναγνωρίσιμη την ημέρα από τον οδηγό και διακριτή από άλλες προειδοποιήσεις. Όταν η οπτική προειδοποίηση χρησιμοποιεί κόκκινο χρώμα, πρέπει να χρησιμοποιεί ένα σύμβολο σύμφωνα με το σημείο 21 του πίνακα 1 του κανονισμού αριθ. 21 της


text:
ΟΕΕ/ΗΕ.
 (σημείο K.01 - ISO 2575:2000) ή,
 8.4.2.1.2. Το σήμα της οπτικής προειδοποίησης πρέπει να είναι συνεχές ή διαλείπον.
 8.4.2.1.3. Η ηχητική προειδοποίηση πρέπει να είναι συνεχές ή διαλείπον ηχητικό σήμα ή λεκτική ενημέρωση. Όταν χρησιμοποιείται λεκτική ενημέρωση, ο κατασκευαστής πρέπει να εξασφαλίζει ότι η προειδοποίηση είναι στη (στις) γλώσσα(-ες) της αγοράς στην οποία πωλείται το όχημα. Αυτή η ηχητική προειδοποίηση μπορεί να αποτελείται από περισσότερα του ενός βήματα.
 8.4.2.1.4. Η ηχητική προειδοποίηση πρέπει να είναι εύκολα αναγνωρίσιμη από τον οδηγό.
 8.4.2.2. Η προειδοποίηση πρώτου επιπέδου πρέπει να είναι τουλάχιστον οπτική προειδοποίηση η οποία να ενεργοποιείται για τουλάχιστον 4 δευτερόλεπτα όταν η ζώνη ασφαλείας του οδηγού δεν είναι προσδεδεμένη και ο διακόπτης εκκίνησης είναι σε λειτουργία.
 8.4.2.3. Η ενεργοποίηση της προειδοποίησης πρώτου επιπέδου πρέπει να δοκιμάζεται σύμφωνα με τη διαδικασία δοκιμής που καθορίζεται στο παράρτημα 18 παράγραφος 1.
 8.4.2.4. Η προειδοποίηση δεύτερου επιπέδου πρέπει να είναι οπτικό και ηχητικό σήμα το οποίο να ενεργοποιείται για τουλάχιστον 30 δευτερόλεπτα, εκτός από τις περιπτώσεις κατά τις οποίες η προειδοποίηση σταματά για περισσότερα από 3 δευτερόλεπτα όταν η ζώνη ασφαλείας δεν είναι προσδεδεμένη, όταν το όχημα είναι σε κανονική κατάσταση λειτουργίας και όταν ικανοποιείται τουλάχιστον μία από τις ακόλουθες προϋποθέσεις (ή οποιοσδήποτε συνδυασμός των εν λόγω προϋποθέσεων):
 8.4.2.4.1.
 Η απόσταση που έχει διανυθεί είναι μεγαλύτερη από το κατώφλι απόστασης. Το κατώφλι δεν πρέπει να υπερβαίνει τα 500 m. Η απόσταση που διανύεται ενώ το όχημα δεν βρίσκεται σε κανονική κατάσταση λειτουργίας πρέπει να αποκλείεται.
 8.4.2.4.2.
 Η ταχύτητα είναι μεγαλύτερη από το κατώφλι ταχύτητας. Το κατώφλι δεν πρέπει να υπερβαίνει τα 25 km/h.
 8.4.2.4.3.
 Η διάρκεια (κατά την οποία λειτουργεί ο κινητήρας) είναι μεγαλύτερη από το κατώφλι διάρκειας. Το κατώφλι δεν πρέπει να υπερβαίνει τα 60 δευτερόλεπτα. Η διάρκεια της προειδοποίησης πρώτου επιπέδου και η διάρκεια κατά την οποία το όχημα δεν βρίσκεται σε κανονική κατάσταση λειτουργίας πρέπει να αποκλείεται.
 8.4.2.5. Η ενεργοποίηση της προειδοποίησης δεύτερου επιπέδου πρέπει να δοκιμάζεται σύμφωνα με τη διαδικασία δοκιμής που καθορίζεται στο παράρτημα 18 παράγραφος 2.
 8.4.2.6. Η διάταξη υπενθύμισης χρήσης ζώνης ασφαλείας μπορεί να είναι σχεδιασμένη ώστε να καθιστά εφικτή την απενεργοποίησή της.
 8.4.2.6.1. Σε περίπτωση που προβλέπεται βραχυχρόνια απενεργοποίηση, θα πρέπει να είναι πιο δύσκολη η απενεργοποίηση της διάταξης υπενθύμισης χρήσης ζώνης ασφαλείας απ’ ό,τι το άνοιγμα και το κλείσιμο της πόρπης της ζώνης ασφαλείας. Όταν ο διακόπτης εκκίνησης είναι σβηστός για περισσότερο από 30 λεπτά και τίθεται εκ νέου σε λειτουργία, η βραχυχρόνια απενεργοποιημένη διάταξη υπενθύμισης χρήσης ζώνης ασφαλείας πρέπει να επανενεργοποιείται.
 8.4.2.6.2. Σε περίπτωση που προβλέπεται η δυνατότητα μακροχρόνιας απενεργοποίησης, η απενεργοποίηση πρέπει να απαιτεί μια σειρά ενεργειών, οι οποίες περιγράφονται αναλυτικά μόνο στο τεχνικό εγχειρίδιο του κατασκευαστή, ή/και τη χρήση εργαλείων (μηχανικών, ηλεκτρικών, ψηφιακών κ.λπ.) τα οποία δεν παρέχονται μαζί με το όχημα.
 9. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής πρέπει να είναι σύμφωνες με όσα ορίζονται στη συμφωνία, προσάρτημα 2 (E/ECE/324-E/ECE/TRANS/505/Αναθ.2), με τις ακόλουθες προδιαγραφές:
 9.1.
 Κάθε ζώνη ασφαλείας ή σύστημα συγκράτησης που εγκρίνεται στο πλαίσιο του παρόντος κανονισμού κατασκευάζεται κατά τρόπο ώστε να συμφωνεί με τον τύπο που έχει


text:
εγκριθεί τηρουμένων των απαιτήσεων που καθορίζονται στις παραγράφους 6, 7 και 8 ανωτέρω.
 9.2.
 Πρέπει να πληρούνται οι ελάχιστες απαιτήσεις για τις διαδικασίες ελέγχου της συμμόρφωσης της παραγωγής, οι οποίες καθορίζονται στο παράρτημα 14 του παρόντος κανονισμού.
 9.3.
 Η αρχή η οποία έχει χορηγήσει έγκριση τύπου μπορεί ανά πάσα στιγμή να επαληθεύει τις μεθόδους ελέγχου της συμμόρφωσης οι οποίες εφαρμόζονται σε κάθε εγκατάσταση παραγωγής. Η συνήθης συχνότητα διενέργειας των ελέγχων αυτών είναι διετής.
 10. ΠΟΙΝΕΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 10.1. Η έγκριση που χορηγήθηκε για όχημα ή τύπο ζώνης ή συστήματος συγκράτησης μπορεί να ανακληθεί, αν δεν τηρείται η απαίτηση που ορίζεται στην ανωτέρω παράγραφο 9.1. παραπάνω ή αν η (οι) ζώνη(-ες) ασφαλείας ή το (τα) σύστημα(-τα) συγκράτησης που έχουν επιλεγεί απέτυχαν να περάσουν επιτυχώς τους ελέγχους που ορίζονται στην παράγραφο 9.2. ανωτέρω.
 10.2. Όταν ένα συμβαλλόμενο μέρος της συμφωνίας που εφαρμόζει τον παρόντα κανονισμό ανακαλεί έγκριση που είχε προηγουμένως χορηγήσει, ενημερώνει αμέσως τα άλλα συμβαλλόμενα μέρη που εφαρμόζουν τον παρόντα κανονισμό μέσω ενός εντύπου κοινοποίησης, σύμφωνα με το πρότυπο του παραρτήματος 1Α ή του παραρτήματος 1Β του παρόντος κανονισμού κατά περίπτωση).
 11. ΤΡΟΠΟΠΟΙΗΣΕΙΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΥΠΟΥ ΟΧΗΜΑΤΟΣ Ή ΤΥΠΟΥ ΖΩΝΗΣ ΑΣΦΑΛΕΙΑΣ Ή ΣΥΣΤΗΜΑΤΟΣ ΣΥΓΚΡΑΤΗΣΗΣ
 11.1. Κάθε τροποποίηση του τύπου οχήματος ή της ζώνης ή συστήματος συγκράτησης ή και των δύο κοινοποιείται στη διοικητική υπηρεσία που ενέκρινε τον τύπο οχήματος ή τον τύπο ζώνης ασφαλείας ή συστήματος συγκράτησης. Στην περίπτωση αυτή, η εν λόγω υπηρεσία μπορεί είτε:
 11.1.1.
 να θεωρήσει ότι οι τροποποιήσεις δεν είναι πιθανόν να επιφέρουν αξιόλογο δυσμενές αποτέλεσμα και ότι οπωσδήποτε το όχημα ή η ζώνη ασφαλείας ή το σύστημα συγκράτησης εξακολουθούν να πληρούν τις απαιτήσεις· ή
 11.1.2.
 να ζητήσει επιπλέον έκθεση δοκιμής από την τεχνική υπηρεσία που είναι υπεύθυνη για τη διεξαγωγή των δοκιμών.
 11.2. Με την επιφύλαξη των διατάξεων της ανωτέρω παραγράφου 11.1, παραλλαγή του οχήματος του οποίου η μάζα σε ετοιμότητα λειτουργίας είναι μικρότερη από αυτήν του οχήματος που υποβλήθηκε στη δοκιμή έγκρισης δεν πρέπει να θεωρείται τροποποίηση του τύπου του οχήματος.
 11.3. Σύμφωνα με τη διαδικασία που ορίζεται στην παράγραφο 5.2.3. ή 5.3.3. ανωτέρω, η επιβεβαίωση ή η απόρριψη της έγκρισης, με την οποία θα προσδιορίζονται οι μετατροπές θα κοινοποιείται στα συμβαλλόμενα μέλη της συμφωνίας τα οποία εφαρμόζουν τον παρόντα κανονισμό.
 11.4. Η αρμόδια αρχή που χορηγεί την επέκταση της έγκρισης δίνει αύξοντα αριθμό σε κάθε επέκταση και ενημερώνει σχετικά τα υπόλοιπα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω δελτίου κοινοποίησης σύμφωνα με το υπόδειγμα του παραρτήματος 1Α ή 1Β του παρόντος κανονισμού.
 12. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Αν ο κάτοχος της έγκρισης διακόψει οριστικά την κατασκευή διάταξης που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Η εν λόγω αρχή, μόλις λάβει τη σχετική ειδοποίηση, ενημερώνει σχετικά τα άλλα μέρη της συμφωνίας του 1958 που εφαρμόζουν τον παρόντα κανονισμό με έντυπο κοινοποίησης σύμφωνα με το υπόδειγμα του παραρτήματος 1A ή 1B του παρόντος κανονισμού.
 13. ΟΔΗΓΙΕΣ
 Σε περίπτωση τύπου ζώνης ασφαλείας που παρέχεται μεμονωμένα, πρέπει στη


text:
συσκευασία και στις οδηγίες εγκατάστασης να αναφέρεται(-ονται) με σαφήνεια ο (οι) τύπος(-οι) οχήματος για τον (τους) οποίο(-ους) προορίζεται.
 14. ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΤΜΗΜΑΤΩΝ
 Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό οφείλουν να κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης, καθώς και των διοικητικών υπηρεσιών που χορηγούν εγκρίσεις, και τα έντυπα με τα οποία πρέπει να αποστέλλεται η πιστοποίηση της έγκρισης ή της απόρριψης ή της επέκτασης ή της ανάκλησης της έγκρισης που εκδίδεται σε άλλες χώρες.
 15. ΜΕΤΑΒΑΤΙΚΕΣ ΔΙΑΤΑΞΕΙΣ
 15.1. Έγκριση τύπου οχήματος
 15.1.1. Από την ημερομηνία της επίσημης έναρξης ισχύος του συμπληρώματος 15 της σειράς τροποποιήσεων 04, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με το συμπλήρωμα 15 της σειράς τροποποιήσεων 04.
 15.1.2. Μετά την παρέλευση 2 ετών από την ημερομηνία έναρξης ισχύος του συμπληρώματος 15 της σειράς τροποποιήσεων 04, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις ΟΕΕ μόνο αν πληρούνται οι απαιτήσεις του παρόντος κανονισμού, όπως τροποποιήθηκε με το συμπλήρωμα 15 της σειράς τροποποιήσεων 04.
 15.1.3. Μετά την παρέλευση 7 ετών από την ημερομηνία έναρξης ισχύος του συμπληρώματος 15 της σειράς τροποποιήσεων 04, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται την αναγνώριση εγκρίσεων που δεν είχαν χορηγηθεί σύμφωνα με το συμπλήρωμα 15 της σειράς τροποποιήσεων 04 του παρόντος κανονισμού. Ωστόσο, οι υφιστάμενες εγκρίσεις οχημάτων κατηγοριών εκτός της Μ1 οι οποίες δεν επηρεάζονται από το συμπλήρωμα 15 της σειράς τροποποιήσεων 04 του παρόντος κανονισμού εξακολουθούν να ισχύουν, τα δε συμβαλλόμενα μέρη που εφαρμόζουν τον παρόντα κανονισμό εξακολουθούν να τις δέχονται.
 15.1.3.1. Ωστόσο, από την 1η Οκτωβρίου 2000, για τα οχήματα των κατηγοριών M1 και N1, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται την αναγνώριση εγκρίσεων ΟΕΕ οι οποίες δεν χορηγήθηκαν σύμφωνα με το συμπλήρωμα 8 της σειράς τροποποιήσεων 04 του παρόντος κανονισμού, αν δεν πληρούνται οι απαιτήσεις πληροφόρησης που ορίζονται στην παράγραφο 8.3.5. και στο παράρτημα 17.
 15.2. Τοποθέτηση ζωνών ασφαλείας και διατάξεων υπενθύμισης χρήση ζωνών ασφαλείας
 Οι εν λόγω μεταβατικές διατάξεις ισχύουν μόνο για την τοποθέτηση ζωνών ασφαλείας και διατάξεων υπενθύμισης χρήσης ζωνών ασφαλείας σε οχήματα και δεν τροποποιούν το σήμα της ζώνης ασφαλείας.
 15.2.1. Από την ημερομηνία της επίσημης έναρξης ισχύος του συμπληρώματος 12 της σειράς τροποποιήσεων 04, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με το συμπλήρωμα 12 της σειράς τροποποιήσεων 04.
 15.2.2. Με τη λήξη χρονικής περιόδου διάρκειας 36 μηνών μετά την ημερομηνία επίσημης έναρξης ισχύος που αναφέρεται στην ανωτέρω παράγραφο 15.2.1, τα συμβαλλόμενα μέρη που εφαρμόζουν τον παρόντα κανονισμό χορηγούν έγκριση μόνο αν ο τύπος οχήματος πληροί τις απαιτήσεις του παρόντος κανονισμού, όπως τροποποιήθηκε από το συμπλήρωμα 12 της σειράς τροποποιήσεων 04.
 15.2.3. Με τη λήξη χρονικής περιόδου διάρκειας


text:
60 μηνών μετά την ημερομηνία επίσημης έναρξης ισχύος που αναφέρεται στην ανωτέρω παράγραφο 15.2.1, τα συμβαλλόμενα μέρη που εφαρμόζουν τον παρόντα κανονισμό μπορούν να αρνηθούν την αναγνώριση εγκρίσεων που δεν χορηγήθηκαν σύμφωνα με το συμπλήρωμα 12 της σειράς τροποποιήσεων 04 του παρόντος κανονισμού.
 15.2.4. Από την ημερομηνία επίσημης έναρξης ισχύος του συμπληρώματος 14 της σειράς τροποποιήσεων 04, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με το συμπλήρωμα 14 της σειράς τροποποιήσεων 04.
 15.2.5. Από την ημερομηνία επίσημης έναρξης ισχύος του συμπληρώματος 16 της σειράς τροποποιήσεων 04, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με το συμπλήρωμα 16 της σειράς τροποποιήσεων 04.
 15.2.6. Με τη λήξη χρονικής περιόδου διάρκειας 36 μηνών μετά την ημερομηνία επίσημης έναρξης ισχύος που αναφέρεται στην ανωτέρω παράγραφο 15.2.4, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνον αν ο τύπος οχήματος πληροί τις απαιτήσεις του παρόντος κανονισμού, όπως τροποποιήθηκε από το συμπλήρωμα 14 της σειράς τροποποιήσεων 04.
 15.2.7. Με τη λήξη χρονικής περιόδου διάρκειας 60 μηνών μετά την ημερομηνία επίσημης έναρξης ισχύος που αναφέρεται στην ανωτέρω παράγραφο 15.2.4, τα συμβαλλόμενα μέρη που εφαρμόζουν τον παρόντα κανονισμό μπορούν να αρνηθούν την αναγνώριση εγκρίσεων που δεν χορηγήθηκαν σύμφωνα με το συμπλήρωμα 14 της σειράς τροποποιήσεων 04 του παρόντος κανονισμού.
 15.2.8. Από τις 16 Ιουλίου 2006, τα συμβαλλόμενα μέρη που εφαρμόζουν τον παρόντα κανονισμό θα χορηγούν έγκριση μόνο αν ο τύπος του οχήματος πληροί τις απαιτήσεις του παρόντος κανονισμού, όπως τροποποιήθηκε από το συμπλήρωμα 16 της σειράς τροποποιήσεων 04.
 15.2.9. Μετά τις 16 Ιουλίου 2008, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται την αναγνώριση εγκρίσεων οχημάτων της κατηγορίας Ν1 που δεν είχαν χορηγηθεί σύμφωνα με το συμπλήρωμα 16 της σειρά τροποποιήσεων 04 του παρόντος κανονισμού.
 15.2.10. Από την ημερομηνία επίσημης έναρξης ισχύος της σειράς τροποποιήσεων 05, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ/ΗΕ σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 05.
 15.2.11. Μετά την παρέλευση 18 μηνών από την ημερομηνία έναρξης ισχύος, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνον αν ο προς έγκριση τύπος οχήματος πληροί τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 05.
 15.2.12. Μετά την παρέλευση 72 μηνών από την ημερομηνία έναρξης ισχύος της σειράς τροποποιήσεων 05 του παρόντος κανονισμού, εγκρίσεις βάσει του παρόντος κανονισμού παύουν να ισχύουν, εκτός από την περίπτωση τύπων οχημάτων που συμμορφώνονται με τις απαιτήσεις του παρόντος κανονισμού, όπως τροποποιήθηκε από τη σειρά τροποποιήσεων 05.
 15.2.13. Παρά τα οριζόμενα στην παράγραφο 15.2.12, εγκρίσεις κατηγοριών οχημάτων άλλων από της κατηγορίας M1 κατά τις προηγούμενες σειρές τροποποιήσεων του παρόντος κανονισμού που δεν επηρεάζονται από τη σειρά τροποποιήσεων 05 σχετικά με τις απαιτήσεις για την τοποθέτηση διατάξεων υπενθύμισης χρήσης ζώνης ασφαλείας θα εξακολουθήσουν να ισχύουν και τα συμβαλλόμενα μέρη που εφαρμόζουν τον κανονισμό θα εξακολουθήσουν να τις κάνουν δεκτές.
 15.2.14. Παρά τα οριζόμενα


text:
στην παράγραφο 15.2.12, εγκρίσεις κατηγοριών οχημάτων άλλων από των κατηγοριών N2 και N3 κατά τις προηγούμενες σειρές τροποποιήσεων του παρόντος κανονισμού που δεν επηρεάζονται από τη σειρά τροποποιήσεων 05 σχετικά με τις ελάχιστες απαιτήσεις για τις ζώνες ασφαλείας και τους συσπειρωτήρες στο παράρτημα 16 θα εξακολουθήσουν να ισχύουν και τα συμβαλλόμενα μέρη που εφαρμόζουν τον κανονισμό θα εξακολουθήσουν να τις κάνουν δεκτές.
 15.2.15. Ακόμα και μετά την ημερομηνία έναρξης ισχύος της σειράς τροποποιήσεων 05, οι εγκρίσεις των κατασκευαστικών στοιχείων και των χωριστών τεχνικών μονάδων που χορηγήθηκαν σύμφωνα με τις προηγούμενες σειρές τροποποιήσεων του παρόντος κανονισμού παραμένουν σε ισχύ· τα δε συμβαλλόμενα μέρη που εφαρμόζουν τον κανονισμό εξακολουθούν να τις κάνουν δεκτές και δεν αρνούνται να χορηγήσουν παράταση σε εγκρίσεις σύμφωνα με τη σειρά τροποποιήσεων 04 του παρόντος κανονισμού.
 15.2.16. Παρά τις ανωτέρω μεταβατικές διατάξεις, τα συμβαλλόμενα μέρη για τα οποία η εφαρμογή του παρόντος κανονισμού αρχίζει να ισχύει μετά την ημερομηνία έναρξης ισχύος της σειράς τροποποιήσεων 05 δεν είναι υποχρεωμένα να δέχονται εγκρίσεις που χορηγήθηκαν σύμφωνα με κάποια από τις προηγούμενες σειρές τροποποιήσεων του παρόντος κανονισμού.
 15.2.17. Από την επίσημη ημερομηνία έναρξης ισχύος της σειράς τροποποιήσεων 06, κανένα συμβαλλόμενο μέρος που εφαρμόζει τον παρόντα κανονισμό δεν θα αρνείται τη χορήγηση εγκρίσεων ΟΕΕ/ΗΕ βάσει του παρόντος κανονισμού, όπως τροποποιήθηκε με τη σειρά τροποποιήσεων 06.
 15.2.18. Τα συμβαλλόμενα μέρη που εφαρμόζουν τον παρόντα κανονισμό θα χορηγούν, 24 μήνες από την ημερομηνία έναρξης ισχύος της σειράς τροποποιήσεων 06, έγκριση ΟΕΕ/ΗΕ μόνο αν πληρούνται οι απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 06.
 15.2.19. Τα συμβαλλόμενα μέρη που εφαρμόζουν τον παρόντα κανονισμό μπορούν, 36 μήνες από την ημερομηνία έναρξης ισχύος της σειράς τροποποιήσεων 06, να αρνούνται να αναγνωρίσουν εγκρίσεις που δεν χορηγήθηκαν σύμφωνα με τη σειρά τροποποιήσεων 06 του παρόντος κανονισμού.
 15.2.20. Ακόμα και μετά την ημερομηνία έναρξης ισχύος της σειράς τροποποιήσεων 06, οι εγκρίσεις των κατασκευαστικών στοιχείων και των χωριστών τεχνικών μονάδων που χορηγήθηκαν σύμφωνα με τις προηγούμενες σειρές τροποποιήσεων του παρόντος κανονισμού παραμένουν σε ισχύ· τα δε συμβαλλόμενα μέρη που εφαρμόζουν τον κανονισμό εξακολουθούν να τις κάνουν δεκτές και τα συμβαλλόμενα μέρη μπορούν να εξακολουθήσουν να χορηγούν παράταση σε εγκρίσεις σύμφωνα με τη σειρά τροποποιήσεων 05.
 15.2.21. Παρά τα οριζόμενα στις παραγράφους 15.2.18. και 15.2.19, εγκρίσεις των κατηγοριών οχημάτων σύμφωνα με τις προηγούμενες σειρές τροποποιήσεων του παρόντος κανονισμού που δεν επηρεάζονται από τη σειρά τροποποιήσεων 06 θα παραμένουν σε ισχύ και τα συμβαλλόμενα μέρη που εφαρμόζουν τον κανονισμό θα εξακολουθήσουν να τις κάνουν δεκτές.
 15.2.22. Αν, κατά το χρόνο προσχώρησης στον παρόντα κανονισμό, δεν υπάρχουν στις εθνικές απαιτήσεις τους απαιτήσεις σχετικά με την υποχρεωτική τοποθέτηση ζωνών ασφαλείας για αναδιπλούμενα καθίσματα, τα συμβαλλόμενα μέρη μπορούν να εξακολουθήσουν να επιτρέπουν την εν λόγω μη υποχρεωτική τοποθέτηση για σκοπούς εθνικής έγκρισης, και στην περίπτωση αυτή οι συγκεκριμένες κατηγορίες λεωφορείων δεν μπορούν να λάβουν έγκριση τύπου βάσει του παρόντος κανονισμού.
 15.2.23. Κανένα συμβαλλόμενο μέρος που εφαρμόζει τον παρόντα κανονισμό δεν πρέπει να αρνείται τη χορήγηση εγκρίσεων ΟΕ/ΗΕ για ένα κατασκευαστικό στοιχείο σύμφωνα με προηγούμενη σειρά τροποποιήσεων του παρόντος κανονισμού, αν οι ζώνες ασφαλείας


text:
πρόκειται να τοποθετηθούν σε οχήματα τα οποία έχουν εγκριθεί πριν από την αντίστοιχη σειρά τροποποιήσεων.
 (1) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3), έγγραφο TRANS/WP.29/78/Αναθ.1/Τροπ.2 όπως τροποποιήθηκε τελευταία με την τροποποίηση 4.
 (2) Η Ιαπωνία δεν θα αποτρέπεται, λόγω των υποχρεώσεων της συμφωνίας που προσαρτάται στον παρόντα κανονισμό, από το να απαιτεί τα οχήματα της κατηγορίας N1, τα οποία λαμβάνουν έγκριση τύπου δυνάμει του παρόντος κανονισμού, να πληρούν τις υφιστάμενες εθνικές της προδιαγραφές για τις διατάξεις υπενθύμισης χρήσης ζώνης ασφαλείας.
 (3) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3), έγγραφο TRANS/WP.29/78/Αναθ.1/Τροπ.2 όπως τροποποιήθηκε τελευταία με την τροποποίηση 4.
 (4) 1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία και Ερζεγοβίνη, 32 για τη Λεττονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της με τα αντίστοιχα σήματα της ΟΕΕ), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότια Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία, 53 για την Ταϊλάνδη, 54 και 55 (κενά), 56 για το Μαυροβούνιο, 57 (κενό) και 58 για την Τυνησία. Επόμενοι αριθμοί εκχωρούνται σε άλλες χώρες κατά χρονολογική σειρά υπογραφής εκ μέρους τους ή προσχώρησής τους στη συμφωνία σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές, οι δε αριθμοί που εκχωρούνται κατ’ αυτόν τον τρόπο κοινοποιούνται από τη Γενική Γραμματεία των Ηνωμένων Εθνών στα συμβαλλόμενα μέρη της συμφωνίας.
 (5) Βλέπε την υποσημείωση της παραγράφου 5.2.4.1.
 (6) g = 9,81 m/s2.
 (7) Η δοκιμή δεν έχει πραγματοποιηθεί για υφασμένους ιμάντες διαγώνιας ριγωτής (σερζέ) ύφανσης με μεγάλης αντοχής νήματα από πολυεστέρα, αφού αυτές οι ταινίες διευρύνονται υπό φόρτιση. Στην περίπτωση αυτή, το πλάτος χωρίς φόρτιση θα είναι ≥ 46 mm.
 (8) Βλέπε παράγραφο 7.4.1.6.4.3.
 (9) Ενώ, με τις ισχύουσες απαιτήσεις, η διάταξη υπενθύμισης χρήσης ζώνης ασφαλείας περιορίζεται στο


text:
κάθισμα του οδηγού στα οχήματα της κατηγορίας MB1B, γίνεται αντιληπτό ότι το πεδίο εφαρμογής του παρόντος κανονισμού θα επεκταθεί σε οχήματα άλλων κατηγοριών και σε καθίσματα άλλων επιβατών. Ως αναγνώριση της σημασίας του ανθρώπινου παράγοντα και της παροχής ερεθισμάτων στον οδηγό, στο πλαίσιο των μελλοντικών απαιτήσεων για την υπενθύμιση χρήσης ζώνης ασφαλείας που καθορίζονται στον παρόντα κανονισμό θα επιδιωχθεί εναρμονισμένη σύγκλιση των συστημάτων προειδοποίησης.
 ΠΑΡΑΡΤΗΜΑ 1A
 ΚΟΙΝΟΠΟΙΗΣΗ
 [Μέγιστο μέγεθος: Α4 (210 × 297 mm)]
 ΠΑΡΑΡΤΗΜΑ 1B
 ΚΟΙΝΟΠΟΙΗΣΗ
 [Μέγιστο μέγεθος: Α4 (210 × 297 mm)]
 ΠΑΡΑΡΤΗΜΑ 2
 ΔΙΑΤΑΞΗ ΤΩΝ ΣΗΜΑΤΩΝ ΕΓΚΡΙΣΗΣ
 1. Διάταξη των σημάτων έγκρισης οχήματος όσον αφορά την τοποθέτηση ζωνών ασφαλείας
 Υπόδειγμα A
 (βλέπε παράγραφο 5.2.4 του παρόντος κανονισμού)
 Το ανωτέρω σήμα έγκρισης τοποθετημένο σε όχημα δηλώνει ότι ο οικείος τύπος οχήματος έχει λάβει έγκριση, όσον αφορά τις ζώνες ασφαλείας, στις Κάτω Χώρες (E4) σύμφωνα με τον κανονισμό αριθ. 16. Ο αριθμός έγκρισης δηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 16, όπως τροποποιήθηκε από τη σειρά τροποποιήσεων 06.
 Υπόδειγμα Β
 (βλέπε παράγραφο 5.2.5 του παρόντος κανονισμού)
 Το ανωτέρω σήμα έγκρισης τοποθετημένο σε όχημα δηλώνει ότι ο οικείος τύπος οχήματος έχει λάβει έγκριση στις Κάτω Χώρες (E4) σύμφωνα με τους κανονισμούς αριθ. 16 και 52 (1). Οι αριθμοί έγκρισης δηλώνουν ότι, κατά την ημερομηνία που χορηγήθηκαν οι οικείες εγκρίσεις, ο κανονισμός αριθ. 16 περιλάμβανε τη σειρά τροποποιήσεων 06 και ο κανονισμός αριθ. 52 τη σειρά τροποποιήσεων 01.
 2. Διάταξη του σήματος έγκρισης όσον αφορά τις ζώνες ασφαλείας (βλέπε παράγρ. 5.3.5. του παρόντος κανονισμού)
 Η ζώνη που φέρει το ανωτέρω σήμα έγκρισης είναι ζώνη τριών σημείων («A»), εφοδιασμένη με απορροφητή ενέργειας («e») και εγκεκριμένη στις Κάτω Χώρες (E4) με τον αριθμό 062439, αφού ο κανονισμός περιλάμβανε ήδη τη σειρά τροποποιήσεων 06 κατά τη στιγμή της έγκρισης.
 Η ζώνη που φέρει το ανωτέρω σήμα έγκρισης είναι ζώνη κάτω του υπογαστρίου («Β»), εφοδιασμένη με απορροφητή ενέργειας, τύπου 4, πολλαπλής ευαισθησίας (m) και εγκεκριμένη στις Κάτω Χώρες (E4) με τον αριθμό 062489, αφού ο κανονισμός περιλάμβανε ήδη τη σειρά τροποποιήσεων 06 κατά τη στιγμή της έγκρισης.
 Σημειωση:
 Ο αριθμός έγκρισης και το (τα) πρόσθετο(-α) σύμβολο(-α) πρέπει να τοποθετούνται πλησίον του κύκλου, πάνω ή κάτω, αριστερά ή δεξιά του γράμματος «E». Τα ψηφία του αριθμού έγκρισης πρέπει να βρίσκονται στην ίδια πλευρά του γράμματος «E» και να είναι διατεταγμένα κατά την ίδια διεύθυνση. Η θέση του (των) συμπληρωματικού(-ων) συμβόλου(-ων) πρέπει να είναι εκ διαμέτρου αντίθετη από τη θέση του σήματος έγκρισης. Η χρήση λατινικών αριθμών ως αριθμών έγκρισης πρέπει να αποφεύγεται, ώστε να μην προκαλείται σύγχυση με άλλα σύμβολα.
 Η ζώνη που φέρει το ανωτέρω σήμα έγκρισης είναι ζώνη ειδικού τύπου («S»), εφοδιασμένη με απορροφητή ενέργειας («e») και εγκεκριμένη στις Κάτω Χώρες (E4) με τον αριθμό 0622439, αφού ο κανονισμός περιλάμβανε ήδη τη σειρά τροποποιήσεων 06 κατά τη στιγμή της έγκρισης.
 Η ζώνη που φέρει το ανωτέρω σήμα έγκρισης αποτελεί τμήμα ενός συστήματος συγκράτησης («Z»), είναι ζώνη ειδικού τύπου («S»), εφοδιασμένη με απορροφητή ενέργειας («e»). Έχει λάβει έγκριση στις Κάτω Χώρες (E4) με τον αριθμό 0624391, αφού ο κανονισμός περιλάμβανε


text:
ήδη τη σειρά τροποποιήσεων 06 κατά τη στιγμή της έγκρισης.
 Η ζώνη που φέρει το ανωτέρω σήμα έγκρισης είναι ζώνη τριών σημείων («A») με συσπειρωτήρα πολλαπλής ευαισθησίας («m») τύπου 4N («r4N»), για την οποία χορηγήθηκε έγκριση τύπου στις Κάτω Χώρες (E4) με τον αριθμό 062439, αφού ο κανονισμός περιλάμβανε ήδη τη σειρά τροποποιήσεων 06 κατά τη στιγμή της έγκρισης. Η ζώνη αυτή δεν πρέπει να τοποθετηθεί σε οχήματα της κατηγορίας Μ1.
 Η ζώνη ασφαλείας που φέρει το ανωτέρω σήμα έγκρισης τύπου είναι ζώνη τριών σημείων («A») εφοδιασμένη με απορροφητή ενέργειας («e»), εγκεκριμένη επειδή πληροί τις ειδικές απαιτήσεις της παραγράφου 6.4.1.3.3 του παρόντος κανονισμού, και εφοδιασμένη με συσπειρωτήρα πολλαπλής ευαισθησίας («m») τύπου 4 («r4»), για την οποία έχει χορηγηθεί έγκριση τύπου στις Κάτω Χώρες (Ε4) με τον αριθμό 062439. Τα δύο πρώτα ψηφία δηλώνουν ότι ο κανονισμός είχε ήδη ενσωματώσει τη σειρά τροποποιήσεων 06 κατά τη στιγμή της έγκρισης. Η εν λόγω ζώνη ασφαλείας πρέπει να τοποθετείται σε όχημα εφοδιασμένο με αερόσακο στην αντίστοιχη θέση καθημένου.
 (1) Το δεύτερο ψηφίο αναφέρεται μόνο ενδεικτικά.
 ΠΑΡΑΡΤΗΜΑ 3
 ΔΙΑΓΡΑΜΜΑ ΣΥΣΚΕΥΗΣ ΓΙΑ ΤΗ ΔΟΚΙΜΗ ΑΝΤΟΧΗΣ ΤΟΥ ΜΗΧΑΝΙΣΜΟΥ ΤΟΥ ΣΥΣΠΕΙΡΩΤΗΡΑ
 ΠΑΡΑΡΤΗΜΑ 4
 ΔΙΑΓΡΑΜΜΑ ΣΥΣΚΕΥΗΣ ΓΙΑ ΤΗ ΔΟΚΙΜΗ ΑΣΦΑΛΙΣΗΣ ΤΩΝ ΣΥΣΠΕΙΡΩΤΗΡΩΝ ΚΑΤΕΠΕΙΓΟΥΣΑΣ ΑΣΦΑΛΙΣΗΣ
 Στο παρακάτω σχήμα παρουσιάζεται κατάλληλη συσκευή, που αποτελείται από κινητήρα με έκκεντρο, του οποίου το έλαστρο συνδέεται με νήματα σε μικρή άμαξα τοποθετημένη επί ολισθητήρων. Ο συνδυασμός της κατασκευής του έκκεντρου και της ταχύτητας του κινητήρα είναι τέτοιος ώστε να επιτυγχάνεται η απαιτούμενη επιτάχυνση με ρυθμό αύξησης που ορίζεται στην παράγραφο 7.6.2.2. του παρόντος κανονισμού και η διαδρομή πρέπει να είναι ανώτερη της μεγίστης επιτρεπόμενης μετατόπισης του ιμάντα πριν από την ασφάλιση.
 Επάνω στην άμαξα τοποθετείται υποστήριγμα που μπορεί να περιστρέφεται κατά τρόπο που να επιτρέπει στον συσπειρωτήρα να τοποθετείται σε διάφορες θέσεις ως προς τη διεύθυνση μετατόπισης της άμαξας.
 Κατά τις δοκιμές ευαισθησίας των συσπειρωτήρων στις μετατοπίσεις του ιμάντα, ο συσπειρωτήρας τοποθετείται επάνω σε κατάλληλο σταθερό υποστήριγμα και ο ιμάντας συνδέεται στην άμαξα.
 Κατά τη διενέργεια των ανωτέρω δοκιμών, τυχόν υποστηρίγματα ή άλλα στοιχεία που παρέχονται από τον κατασκευαστή ή τον εξουσιοδοτημένο αντιπρόσωπό του πρέπει να ενσωματώνονται στην εγκατάσταση δοκιμής, ώστε να προσομοιώνεται όσο το δυνατόν πιστότερα η επιδιωκόμενη τοποθέτηση εντός του οχήματος.
 Τυχόν υποστηρίγματα ή άλλα στοιχεία που ενδέχεται να απαιτηθούν για να προσομοιωθεί η επιδιωκόμενη τοποθέτηση εντός του οχήματος πρέπει να παρέχονται από τον κατασκευαστή ή τον εξουσιοδοτημένο αντιπρόσωπό του.
 ΠΑΡΑΡΤΗΜΑ 5
 ΔΙΑΓΡΑΜΜΑ ΣΥΣΚΕΥΗΣ ΓΙΑ ΤΗ ΔΟΚΙΜΗ ΑΝΤΟΧΗΣ ΣΤΗ ΣΚΟΝΗ
 (οι διαστάσεις εκφράζονται σε χιλιοστά)
 ΠΑΡΑΡΤΗΜΑ 6
 ΠΕΡΙΓΡΑΦΗ ΤΗΣ ΑΜΑΞΑΣ, ΤΟΥ ΚΑΘΙΣΜΑΤΟΣ, ΤΩΝ ΑΓΚΥΡΩΣΕΩΝ ΚΑΙ ΤΗΣ ΔΙΑΤΑΞΗΣ ΣΤΑΣΗΣ
 1. ΑΜΑΞΑ
 Αν πρόκειται για δοκιμές ζωνών ασφαλείας, η μάζα της άμαξας που φέρει μόνο το κάθισμα είναι 400 + 20 kg. Αν πρόκειται για δοκιμές συστημάτων συγκράτησης, η μάζα της άμαξας, με τη δομή του προσδεδεμένου οχήματος, πρέπει να είναι 800 kg. Ωστόσο, αν είναι αναγκαίο, η ολική μάζα της άμαξας και της δομής του οχήματος μπορεί να αυξάνεται κατά 200 kg. Σε καμία περίπτωση η συνολική μάζα δεν πρέπει να διαφέρει από την ονομαστική τιμή κατά περισσότερο από + 40 kg.


text:
2. ΚΑΘΙΣΜΑ
 Το κάθισμα είναι άκαμπτης κατασκευής και παρουσιάζει λεία επιφάνεια, εκτός από τις δοκιμές στα συστήματα συγκράτησης. Οι ενδείξεις του σχήματος 1 του παρόντος παραρτήματος τηρούνται αφού εξασφαλιστεί ότι κανένα μεταλλικό τμήμα δεν μπορεί να έρθει σε επαφή με τη ζώνη.
 3. ΑΓΚΥΡΩΣΕΙΣ
 3.1.
 Στην περίπτωση ζώνης εφοδιασμένης με διάταξη ρύθμισης του ύψους, όπως ορίζεται στην παράγραφο 2.14.6. του παρόντος κανονισμού, η εν λόγω διάταξη πρέπει να ασφαλίζεται είτε σε κάποιο στερεό πλαίσιο, είτε σε κάποιο τμήμα του οχήματος στο οποίο τοποθετείται κανονικά και το οποίο πρέπει να εγκαθίσταται με ασφάλεια στην άμαξα δοκιμής.
 3.2.
 Οι αγκυρώσεις πρέπει να τοποθετούνται σύμφωνα με τις ενδείξεις του σχήματος 1. Τα σημεία που αντιστοιχούν στη διάταξη των αγκυρώσεων δείχνουν τη θέση στερέωσης των άκρων της ζώνης πάνω στην άμαξα ή, ενδεχομένως, πάνω στον μορφοτροπέα φορτίου. Οι αγκυρώσεις που χρησιμοποιούνται κανονικά είναι τα σημεία Α, Β και Κ, όταν το μήκος μεταξύ του άνω άκρου της πόρπης και της οπής για τη στερέωση του υποστηρίγματος του ιμάντα δεν υπερβαίνει τα 250 mm. Διαφορετικά, χρησιμοποιούνται τα σημεία Α1 και Β1. Η ανοχή στη θέση των σημείων αγκύρωσης είναι τέτοια ώστε κάθε σημείο αγκύρωσης τοποθετείται σε απόσταση 50 mm κατ’ ανώτατο όριο από τα αντίστοιχα σημεία Α, Β και Κ που φαίνονται στο σχήμα 1 ή, ανάλογα με την περίπτωση, τα σημεία Α1, Β1 και Κ.
 3.3.
 Η δομή που φέρει τις αγκυρώσεις πρέπει να είναι άκαμπτη. Η άνω αγκύρωση δεν πρέπει να μετατοπίζεται περισσότερο από 0,2 mm στη διαμήκη διεύθυνση, αν εφαρμόζεται φορτίο 98 daN στην αγκύρωση κατά τη διεύθυνση αυτή. Η άμαξα πρέπει να είναι κατασκευασμένη κατά τρόπο ώστε να μην παράγεται καμία μόνιμη παραμόρφωση στα τμήματα που φέρουν τις αγκυρώσεις κατά τη διάρκεια της δοκιμής.
 3.4.
 Αν απαιτείται τέταρτη αγκύρωση για τη στερέωση του συσπειρωτήρα, η αγκύρωση αυτή πρέπει:
 να βρίσκεται σε κατακόρυφο διάμηκες επίπεδο που διέρχεται από το σημείο Κ·
 να επιτρέπει την κλίση του συσπειρωτήρα κατά τη γωνία που ορίζεται από τον κατασκευαστή·
 να βρίσκεται στο τόξο κύκλου με ακτίνα ΚΒ1 = 790 mm, αν το μήκος του ιμάντα μεταξύ του άνω οδηγού του ιμάντα και της εξόδου του συσπειρωτήρα δεν είναι μικρότερο από 540 mm ή, σε όλες τις άλλες περιπτώσεις, στο τόξο κύκλου με κέντρο το σημείο Κ και ακτίνα 350 mm.
 4. ΔΙΑΤΑΞΗ ΣΤΑΣΗΣ
 4.1.
 Η διάταξη αποτελείται από δύο ίδιους απορροφητές παράλληλα τοποθετημένους, με εξαίρεση την περίπτωση συστημάτων συγκράτησης όπου τέσσερις απορροφητές χρησιμοποιούνται για μάζα ονομαστικής τιμής 800 kg. Αν είναι απαραίτητο, ένας επιπλέον απορροφητής θα χρησιμοποιείται για κάθε αύξηση της ονομαστικής τιμής κατά 200 kg. Κάθε απορροφητής αποτελείται από:
 —
 ένα περικάλυμμα σχηματιζόμενο από χαλύβδινο σωλήνα,
 —
 ένα σωλήνα πολυουραιθανίου που απορροφά την ενέργεια,
 —
 ένα λειασμένο χαλύβδινο τμήμα σχήματος ελιάς που εισχωρεί στον απορροφητή και
 —
 μία ράβδο και μία πλάκα κρούσης.
 4.2.
 Οι διαστάσεις των διαφόρων τμημάτων του απορροφητή αυτού παρουσιάζονται στα διαγράμματα που αναπαράγονται στα σχήματα 2, 3 και 4.
 4.3.
 Τα χαρακτηριστικά του απορροφητικού υλικού καθορίζονται στον πίνακα 1 του παρόντος παραρτήματος. Αμέσως πριν από κάθε δοκιμή, οι σωλήνες πρέπει να


text:
τοποθετούνται τουλάχιστον 12 ώρες σε θερμοκρασία μεταξύ 15 και 25 °C χωρίς να χρησιμοποιηθούν. Κατά τη διάρκεια της δυναμικής δοκιμής των ζωνών ασφαλείας ή των συστημάτων συγκράτησης, η διάταξη στάσης πρέπει να είναι στην ίδια θερμοκρασία με εκείνη που επικρατούσε κατά τη δοκιμή βαθμονόμησης, με ανοχή ± 2 °C. Οι απαιτήσεις που πρέπει να πληρούνται από τη διάταξη στάσης ορίζονται στο παράρτημα 8 του παρόντος κανονισμού. Κάθε άλλη διάταξη που παράγει ισοδύναμα αποτελέσματα μπορεί να χρησιμοποιηθεί.
 Πίνακας 1
 Χαρακτηριστικά του απορροφητικού υλικού
 (Μέθοδος ASTM D 735, εκτός αντίθετης ένδειξης)
 Σκληρότητα Shore A
 :
 95 ± 2 σε θερμοκρασία 20 ± 5 °C
 Αντοχή στη θραύση
 :
 Ro > 343 daN/cm2
 Ελάχιστη επιμήκυνση
 :
 Ao > 400 %
 Δομοστοιχείο σε 100 % επιμήκυνση
 :
 > 108 daN/cm2
 Δομοστοιχείο σε 300 % επιμήκυνση
 :
 > 235 daN/cm2
 Ευθραυστότητα στο ψύχος (μέθοδος ASTM D 736)
 :
 5 ώρες σε – 55 °C
 Συμπίεση set (μέθοδος B)
 :
 22 ώρες σε 70 °C < 45 %
 Πυκνότητα σε 25 °C
 :
 μεταξύ 1,05 και 1,10
 Γήρανση στον αέρα (μέθοδος ASTM D 573)
 :
 70 ώρες σε 100 °C
 —
 Σκληρότητα Shore A:
 μέγιστη μεταβολή + 3
 —
 Αντοχή στη θραύση:
 ελάττωση < 10 % του Ro
 —
 Επιμήκυνση:
 ελάττωση < 10 % του Ao
 —
 Μάζα:
 ελάττωση < 1 %
 Εμβάπτιση εντός ελαίου (μέθοδος ASTM αριθ. 1 Oil)
 :
 70 ώρες σε 100 °C
 —
 Σκληρότητα Shore A:
 μέγιστη μεταβολή + 4
 —
 Αντοχή στη θραύση:
 ελάττωση < 15 % του Ro
 —
 Επιμήκυνση:
 ελάττωση < 10 % του Ao
 —
 Όγκος:
 διόγκωση < 5 %
 Εμβάπτιση εντός ελαίου (μέθοδος ASTM αριθ. 3 Oil)
 :
 70 ώρες σε 100 °C
 —
 Αντοχή στη θραύση:
 ελάττωση < 15 % του Ro
 —
 Επιμήκυνση:
 ελάττωση < 15 % του Ao
 —
 Όγκος:
 διόγκωση < 20 %
 Εμβάπτιση σε αποσταγμένο νερό
 :
 1 εβδομάδα σε 70 °C
 —
 Αντοχή στη θραύση:
 ελάττωση < 35 % του Ro
 —
 Επιμήκυνση:
 αύξηση < 20 % του Ao
 Σχήμα 1
 Άμαξα, κάθισμα, αγκύρωση
 Σχήμα 2
 Διάταξη στάσης
 (Συναρμολογημένη)
 Σχήμα 3
 Διάταξη στάσης
 (Σωλήνας από πολυουραιθάνη)
 Σχήμα 4
 Διάταξη στάσης
 (Τμήμα σχήματος ελιάς)
 ΠΑΡΑΡΤΗΜΑ 7
 ΠΕΡΙΓΡΑΦΗ ΤΟΥ ΑΝΔΡΕΙΚΕΛΟΥ
 1. ΠΡΟΔΙΑΓΡΑΦΕΣ ΤΟΥ ΑΝΔΡΕΙΚΕΛΟΥ
 1.1. Γενικά
 Τα κύρια χαρακτηριστικά του ανδρείκελου εμφανίζονται στα ακόλουθα σχήματα και πίνακες:
 Σχήμα 1
 Πλευρική όψη κεφαλής, λαιμού και κορμού
 Σχήμα 2
 Εμπρόσθια όψη κεφαλής, λαιμού και κορμού
 Σχήμα 3
 Πλευρική όψη ισχίου, μηρού και κνήμης
 Σχήμα 4
 Εμπρόσθια όψη ισχίου, μηρού και κνήμης
 Σχήμα 5
 Κύριες διαστάσεις
 Σχήμα 6
 Ανδρείκελο σε καθήμενη θέση, όπου εμφανίζονται τα εξής:
 η θέση του κέντρου βάρους,
 η θέση των σημείων στα οποία μετράται η μετατόπιση· και
 το ύψος του ώμου
 Πίνακας 1
 Κωδικοί, ονόματα, υλικά και κύριες διαστάσεις των κατασκευαστικών στοιχείων του ανδρείκελου και
 Πίνακας 2
 Μάζα της κεφαλής, του λαιμού, του κορμού, των μηρών και της κνήμης
 1.2. Περιγραφή του ανδρείκελου
 1.2.1. Δομή της κνήμης (βλέπε σχήματα 3 και 4)
 Η δομή της κνήμης αποτελείται από τρία κατασκευαστικά στοιχεία:
 —
 την πλάκα του πέλματος (30),
 —
 τον καθαυτό σωλήνα της


text:
κνήμης (29) και
 —
 τον σωλήνα του γόνατος (26).
 Ο σωλήνας του γόνατος φέρει δύο ακμές που περιορίζουν την κίνηση της κνήμης ως προς τον μηρό.
 Η κνήμη μπορεί να στρέφεται προς τα πίσω κατά 120° από την όρθια θέση.
 1.2.2. Δομή του μηρού (βλέπε σχήματα 3 και 4)
 Η δομή του μηρού αποτελείται από τρία κατασκευαστικά στοιχεία:
 —
 τον σωλήνα του γόνατος (22),
 —
 τη ράβδο του μηρού (21) και
 —
 τον σωλήνα του ισχίου (20).
 Η κίνηση του γόνατος περιορίζεται από δύο αυλακώσεις στον σωλήνα του γόνατος (22), οι οποίες συνδέονται με τις προεξοχές της κνήμης.
 1.2.3. Δομή του κορμού (βλέπε σχήματα 1 και 2)
 Η δομή του κορμού αποτελείται από:
 —
 τον σωλήνα του ισχίου (2),
 —
 μια αλυσίδα με κυλίνδρους (4),
 —
 τις πλευρές (6) και (7),
 —
 το στέρνο (8) και
 —
 τη στερέωση της αλυσίδας [(3) και εν μέρει (7) και (8)].
 1.2.4. Λαιμός (βλέπε σχήματα 1 και 2)
 Ο λαιμός σχηματίζεται από επτά δίσκους πολυουραιθανίου (9). Ο βαθμός ακαμψίας του λαιμού μπορεί να ρυθμίζεται μέσω του στοιχείου τάσης της αλυσίδας.
 1.2.5. Κεφαλή (βλέπε σχήματα 1 και 2)
 Η ίδια η κεφαλή (15) είναι κενή. Το πολυουραιθάνιο ενισχύεται με χαλύβδινο έλασμα (17). Το στοιχείο τάσης της αλυσίδας που επιτρέπει τη ρύθμιση του λαιμού αποτελείται από όγκο πολυαμιδίου (10), σωλήνα απομάκρυνσης (11) και στοιχεία τάσης [(12) και (13)].Η κεφαλή μπορεί να στρέφεται στην άρθρωση άτλαντα-άξονα, που περιλαμβάνει το σύνολο των στοιχείων ρύθμισης [(14) και (18)], το σωλήνα απομάκρυνσης (16) και τον όγκο πολυαμιδίου (10).
 1.2.6. Άρθρωση του γόνατος (βλέπε σχήμα 4)
 Η κνήμη και οι μηροί συνδέονται με σωλήνα (27) και με στοιχείο τάσης (28).
 1.2.7. Άρθρωση του ισχίου (βλέπε σχήμα 4)
 Οι μηροί και ο κορμός συνδέονται με σωλήνα (23), πλάκες τριβής (24) και το σύνολο των στοιχείων τάσης (25).
 1.2.8. Πολυουραιθάνη
 Τύπος
 :
 ένωση PU 123 CH
 Σκληρότητα
 :
 50-60 Shore A
 1.2.9. Επικαλύψεις
 Το ανδρείκελο φέρει ειδικές επικαλύψεις (βλέπε πίνακα 1).
 2. ΔΙΟΡΘΩΤΙΚΕΣ ΔΙΑΤΑΞΕΙΣ
 2.1. Γενικά
 Για να βαθμονομηθούν οι διαστάσεις του ανδρείκελου ανάλογα με ορισμένες τιμές και τη συνολική μάζα του, η κατανομή της μάζας αυτής ρυθμίζεται με τη χρήση έξι χαλύβδινων διορθωτικών μαζών, 1 kg η καθεμία, οι οποίες μπορούν να τοποθετηθούν στην άρθρωση του ισχίου. Έξι μάζες από πολυουραιθάνιο, 1 kg η καθεμία, μπορούν να τοποθετηθούν στην πλάτη του κορμού.
 3. ΕΠΙΣΤΡΩΜΑ
 Μεταξύ του θώρακα του ανδρείκελου και της επικάλυψης πρέπει να στερεώνεται επίστρωμα. Το επίστρωμα αυτό πρέπει να είναι από αφρώδες πολυουραιθάνιο που να πληροί τις ακόλουθες προδιαγραφές:
 Σκληρότητα
 :
 7-10 shore A
 Πάχος
 :
 25 mm + 5
 Πρέπει να είναι δυνατή η αντικατάστασή του.
 4. ΡΥΘΜΙΣΗ ΤΩΝ ΑΡΘΡΩΣΕΩΝ
 4.1. Γενικά
 Για να επιτυγχάνονται αναπαραγώγιμα αποτελέσματα, είναι αναγκαίο να ορίζονται και να ελέγχονται οι τριβές σε κάθε άρθρωση.
 4.2. Άρθρωση γόνατος
 Ρυθμίζεται η άρθρωση του γόνατος.
 Ο μηρός και η κνήμη τοποθετούνται σε κατακόρυφη θέση.
 Η κνήμη στρέφεται κατά 30°.
 Το στοιχείο τάσης (28) χαλαρώνεται βαθμιαία έως ότου η κνήμη αρχίσει να πέφτει υπό την επίδραση του βάρους της.
 Το στοιχείο τάσης σταθεροποιείται σε αυτή τη θέση.


text:
4.3. Άρθρωση ισχίου
 Ρυθμίζεται η άρθρωση του ισχίου.
 Ο μηρός τοποθετείται σε οριζόντια θέση και ο κορμός σε κατακόρυφη θέση.
 Ο κορμός στρέφεται προς τα εμπρός έως ότου σχηματίσει γωνία 60° με τον μηρό.
 Το στοιχείο τάσης χαλαρώνεται βαθμιαία έως ότου ο κορμός αρχίσει να πέφτει υπό την επίδραση του βάρους του.
 Το στοιχείο τάσης σταθεροποιείται σε αυτή τη θέση.
 4.4. Άρθρωση άτλαντα-άξονα
 Η άρθρωση άτλαντα-άξονα πρέπει να ρυθμιστεί κατά τέτοιο τρόπο ώστε, σε περίπτωση επιπόνησης προς τα εμπρός ή προς τα πίσω, να αντέχει μόλις το βάρος της.
 4.5. Λαιμός
 Ο λαιμός ρυθμίζεται μέσω του στοιχείου τάσης της αλυσίδας (13). Όταν ο λαιμός έχει ρυθμιστεί, το ανώτατο άκρο του στοιχείου τάσης μετατοπίζεται κατά 4-6 cm, όταν υπόκειται σε οριζόντια φόρτιση 10 daN.
 Πίνακας 1
 Αριθ. αναφοράς
 Όνομα
 Υλικό
 Διαστάσεις
 1
 Υλικό σώματος
 Πολυουραιθάνιο
 —
 2
 Σωλήνας ισχίου
 Χάλυβας
 76 × 70 × 100 mm
 3
 Στερεώσεις αλυσίδας
 Χάλυβας
 25 × 10 × 70 mm
 4
 Αλυσίδα με κυλίνδρους
 Χάλυβας
 3/4
 5
 Έλασμα του ώμου
 Πολυουραιθάνιο
 —
 6
 Ελάσματα σε ρόλους
 Χάλυβας
 30 × 30 ×3 × 250 mm
 7
 Πλευρές
 Διάτρητο χαλύβδινο έλασμα
 400 × 85 × 1,5 mm
 8
 Στέρνο
 Διάτρητο χαλύβδινο έλασμα
 250 × 90 × 1,5 mm
 9
 Δίσκοι (έξι)
 Πολυουραιθάνιο
 ø 90 × 20 mm
 ø 80 × 20 mm
 ø 75 × 20 mm
 ø 70 × 20 mm
 ø 65 × 20 mm
 ø 60 × 20 mm
 10
 Όγκος
 Πολυαμίδιο
 60 × 60 × 25 mm
 11
 Σωλήνας απομάκρυνσης
 Χάλυβας
 40 × 40 × 2 × 50 mm
 12
 Κοχλίας του στοιχείου τάσης
 Χάλυβας
 M16 × 90 mm
 13
 Περικόχλιο του στοιχείου τάσης
 Χάλυβας
 M16
 14
 Στοιχείο τάσης της άρθρωσης άτλαντα-άξονα
 Χάλυβας
 ø 12 × 130 mm (M12)
 15
 Κεφαλή
 Πολυουραιθάνιο
 —
 16
 Σωλήνας απομάκρυνσης
 Χάλυβας
 ø 18 × 13 × 17 mm
 17
 Έλασμα ενίσχυσης
 Χάλυβας
 30 × 3 × 500 mm
 18
 Περικόχλιο του στοιχείου τάσης
 Χάλυβας
 M12 mm
 19
 Μηροί
 Πολυουραιθάνιο
 —
 20
 Σωλήνας ισχίου
 Χάλυβας
 76 × 70 × 80 mm
 21
 Ταινία μηρού
 Χάλυβας
 30 × 30 × 440 mm
 22
 Σωλήνας γόνατος
 Χάλυβας
 52 × 46 × 40 mm
 23
 Σωλήνας σύνδεσης με το ισχίο
 Χάλυβας
 70 × 64 × 250 mm
 24
 Ελάσματα τριβής (τέσσερα)
 Χάλυβας
 160 × 75 × 1 mm
 25
 Σύνολο στοιχείων τάσης
 Χάλυβας
 M12 × 320 mm +
 Ελάσματα και περικόχλια
 26
 Σωλήνας γόνατος
 Χάλυβας
 52 × 46 × 160
 27
 Σωλήνας σύνδεσης με το γόνατο
 Χάλυβας
 44 × 39 × 190 mm
 28
 Έλασμα στοιχείου τάσης
 Χάλυβας
 ø 70 × 4 mm
 29
 Σωλήνας κνήμης
 Χάλυβας
 50 × 50 × 2 × 460 mm
 30
 Έλασμα πέλματος
 Χάλυβας
 100 × 170 × 3 mm
 31
 Διορθωτική μάζα κορμού (έξι)
 Πολυουραιθάνιο
 Κάθε μάζα 1 kg
 32
 Επίστρωμα
 Αφρώδες πολυστυρένιο
 350 × 250 × 25 mm
 33
 Επικαλύψεις
 Βαμβάκι και ταινίες πολυαμιδίου
 —
 34
 Διορθωτική μάζα ισχίου (έξι)
 Χάλυβας
 Κάθε μάζα 1 kg
 Πίνακας 2
 Κατασκευαστικά στοιχεία του ανδρείκελου
 Μάζα σε kg
 Κεφαλή και λαιμός
 4,6 + 0,3
 Κορμός και βραχίονες
 40,3


text:
+ 1,0
 Μηροί
 16,2 + 0,5
 Κνήμη και πόδια
 9,0 + 0,5
 Συνολική μάζα συμπεριλαμβανομένων των διορθωτικών βαρών
 75,5 + 1,0
 Σχήμα 1
 Σχήμα 2
 Σχήμα 3
 Σχήμα 4
 Σχήμα 5
 Σχήμα 6
 G
 =
 κέντρο βάρους
 T
 =
 σημείο αναφοράς κορμού (όπισθεν του άξονα του ανδρείκελου)
 P
 =
 σημείο αναφοράς της λεκάνης (όπισθεν του άξονα του ανδρείκελου)
 Η μέτρηση της μετατόπισης στο σημείο P δεν πρέπει να περιλαμβάνει περιστροφικά στοιχεία γύρω από τον άξονα του ισχίου και γύρω από κατακόρυφο άξονα.
 ΠΑΡΑΡΤΗΜΑ 8
 ΠΕΡΙΓΡΑΦΗ ΤΗΣ ΚΑΜΠΥΛΗΣ ΕΠΙΒΡΑΔΥΝΣΗΣ Η ΕΠΙΤΑΧΥΝΣΗΣ ΤΗΣ ΑΜΑΞΑΣ ΣΕ ΣΥΝΑΡΤΗΣΗ ΜΕ ΤΟΝ ΧΡΟΝΟ
 Σε όλες τις περιπτώσεις, οι διαδικασίες βαθμονόμησης και μέτρησης πρέπει να ανταποκρίνονται σε αυτές που ορίζονται στο διεθνές πρότυπο ISO 6487 (2002). Ο εξοπλισμός μέτρησης πρέπει να ανταποκρίνεται στις προδιαγραφές ενός διαύλου δεδομένων με κατηγορία συχνότητας διαύλου (CFC) 60.
 Ορισμός των διαφόρων καμπυλών
 Χρόνος (ms)
 Επιτάχυνση (g)
 Χαμηλός διάδρομος
 Επιτάχυνση (g)
 Υψηλός διάδρομος
 0
 —
 20
 10
 0
 —
 10
 15
 —
 15
 20
 —
 18
 —
 32
 25
 26
 —
 45
 26
 —
 55
 20
 —
 60
 0
 32
 80
 —
 0
 Το πρόσθετο τμήμα (βλέπε παράγραφο 7.7.4.2.) εφαρμόζεται μόνο για το έλκηθρο επιτάχυνσης.
 ΠΑΡΑΡΤΗΜΑ 9
 ΟΔΗΓΙΕΣ
 Κάθε ζώνη ασφαλείας πρέπει να συνοδεύεται από οδηγίες που να αφορούν τα ακόλουθα σημεία, συντεταγμένες στη γλώσσα ή τις γλώσσες του κράτους μέλους στο οποίο πρόκειται να τεθεί προς πώληση:
 1.
 Οδηγίες εγκατάστασης (δεν απαιτούνται, αν οι ζώνες ασφαλείας τοποθετούνται από τον κατασκευαστή του οχήματος) που καθορίζουν τους κατάλληλους για το σύνολο τύπους οχήματος και την ορθή μέθοδο στερέωσης του συνόλου στο όχημα, με προειδοποίηση να αποφεύγεται η φθορά των ιμάντων.
 2.
 Οδηγίες χρήσης (μπορεί να περιλαμβάνονται στο εγχειρίδιο οδηγιών του οχήματος, αν οι ζώνες ασφαλείας τοποθετούνται από τον κατασκευαστή του οχήματος) που καθορίζουν τις οδηγίες με τις οποίες εξασφαλίζεται ότι ο χρήστης θα αποκομίζει το μέγιστο όφελος από τη ζώνη ασφαλείας. Στις οδηγίες αυτές επισημαίνονται τα εξής:
 α)
 η σημασία της χρήσης της ζώνης ασφαλείας σε όλες τις διαδρομές·
 β)
 ο ορθός τρόπος χρήσης της ζώνης, και ιδίως:
 i)
 η προβλεπόμενη θέση της πόρπης·
 ii)
 η προτίμηση να χρησιμοποιούνται οι ζώνες σφιχτά·
 iii)
 η ορθή θέση των ιμάντων και η ανάγκη να αποφεύγεται η συστροφή τους·
 iv)
 η σημασία της χρήσης κάθε ζώνης από ένα μόνο άτομο, και ιδίως η μη χρήση ζώνης σε παιδί καθήμενο στα γόνατα επιβάτη·
 γ)
 ο τρόπος χρήσης της ζώνης·
 δ)
 ο τρόπος χρήσης του ρυθμιστή·
 ε)
 ο τρόπος χρήσης τυχόν συσπειρωτήρων που ενδέχεται να είναι ενσωματωμένοι στο σύνολο και η μέθοδος που επιτρέπει να ελεγχθεί ότι έχουν ασφαλιστεί·
 στ)
 οι συνιστώμενες μέθοδοι για τον καθαρισμό της ζώνης και την επανασύνδεσή της μετά τον καθαρισμό, όπου κρίνεται απαραίτητο·
 ζ)
 η ανάγκη αντικατάστασης της ζώνης ασφαλείας μετά τη χρήση της σε σοβαρό ατύχημα, όταν εμφανίζει σημάδια σημαντικού ξεφτίσματος ή τομής, όταν, σε περίπτωση που είναι εξοπλισμένη με οπτική ένδειξη υπέρβαρου, επισημαίνεται η ακαταλληλότητα της ζώνης για περαιτέρω χρήση ή, τέλος, όταν, σε περίπτωση που η ζώνη ασφαλείας είναι εξοπλισμένη με διάταξη προφόρτισης, η διάταξη αυτή έχει ενεργοποιηθεί·
 η)
 το γεγονός


text:
ότι η ζώνη δεν πρέπει με κανένα τρόπο να παραμορφώνεται ή να μεταβάλλεται, αφού τέτοιες αλλαγές μπορούν να την καταστήσουν αναποτελεσματική, και ιδίως, αν η κατασκευή επιτρέπει στα τμήματα που τη συνθέτουν να αποσυνδέονται μεταξύ τους, πρέπει να δίδονται οδηγίες που να εξασφαλίζουν την ορθή επανασύνδεσή τους·
 θ)
 το γεγονός ότι η ζώνη έχει σχεδιαστεί για να χρησιμοποιείται από επιβάτες σωματικής διάπλασης ενήλικα·
 ι)
 τον τρόπο επανατύλιξης της ζώνης όταν δεν χρησιμοποιείται.
 3.
 Για τις ζώνες ασφαλείας με συσπειρωτήρα τύπου 4Ν, στις οδηγίες εγκατάστασης και στην τυχόν συσκευασία τους πρέπει να αναφέρεται ότι οι ζώνες δεν είναι κατάλληλες για τοποθέτηση σε μηχανοκίνητα οχήματα που χρησιμοποιούνται για τη μεταφορά επιβατών και έχουν έως 9 καθίσματα, συμπεριλαμβανομένου του καθίσματος του οδηγού.
 4.
 Ο κατασκευαστής/αιτών πρέπει να παρέχει τις απαιτήσεις εγκατάστασης για τον καταναλωτή για όλα τα οχήματα όπου δύναται να χρησιμοποιηθεί ο σταυροειδής ιμάντας. Ο κατασκευαστής της ζώνης τύπου σαγής πρέπει να ορίζει τη συναρμολόγηση των συμπληρωματικών στοιχείων ενίσχυσης για τις αγκυρώσεις των σταυροειδών ιμάντων και την τοποθέτησή τους σε όλα τα οχήματα όπου προβλέπεται αυτή η δυνατότητα.
 ΠΑΡΑΡΤΗΜΑ 10
 ΔΟΚΙΜΗ ΑΝΟΙΓΜΑΤΟΣ ΚΑΙ ΚΛΕΙΣΙΜΑΤΟΣ ΤΗΣ ΠΟΡΠΗΣ
 ΠΑΡΑΡΤΗΜΑ 11
 ΔΟΚΙΜΗ ΦΘΟΡΑΣ ΜΕ ΤΡΙΒΗ ΚΑΙ ΜΙΚΡΟΟΛΙΣΘΗΣΗΣ
 Σχήμα 1
 Διαδικασία τύπου 1
 Παραδείγματα διατάξεων δοκιμών που αντιστοιχούν στον τύπο του μηχανισμού ρύθμισης
 Παράδειγμα α
 Παράδειγμα β
 Σχήμα 2
 Διαδικασία τύπου 2
 Σχήμα 3
 Διαδικασία τύπου 3 και δοκιμή μικροολίσθησης
 Συνολική διαδρομή: 300 ± 20 mm
 Το φορτίο 5 daN επί της διάταξης δοκιμής πρέπει να οδηγείται κατακόρυφα κατά τρόπο ώστε να αποφεύγεται η αιώρηση του φορτίου και η συστροφή του ιμάντα.
 Η διάταξη σύνδεσης πρέπει να στερεώνεται στο φορτίο 5 daN με τον ίδιο τρόπο όπως σε όχημα.
 ΠΑΡΑΡΤΗΜΑ 12
 ΔΟΚΙΜΗ ΔΙΑΒΡΩΣΗΣ
 1. ΣΥΣΚΕΥΗ ΔΟΚΙΜΗΣ
 1.1.
 Η συσκευή αποτελείται από θάλαμο ψεκασμού, δεξαμενή για το διάλυμα άλατος, τροφοδοσία πεπιεσμένου αέρα κατάλληλα προετοιμασμένου, ένα ή περισσότερα ακροφύσια ψεκασμού, υποστηρίγματα δειγμάτων, μηχανισμό θέρμανσης του θαλάμου και τα απαραίτητα μέσα ελέγχου. Οι διαστάσεις και οι λεπτομέρειες κατασκευής της συσκευής εναπόκεινται στη διακριτική ευχέρεια του κατασκευαστή, με την προϋπόθεση ότι πληρούνται οι συνθήκες δοκιμής.
 1.2.
 Προέχει να εξασφαλιστεί ότι οι σταγόνες διαλύματος που συσσωρεύονται στην οροφή ή στο κάλυμμα του θαλάμου δεν πέφτουν στα δείγματα δοκιμής.
 1.3.
 Οι σταγόνες διαλύματος που πέφτουν από τα δείγματα δοκιμής δεν πρέπει να επιστρέφουν στη δεξαμενή για εκ νέου ψεκασμό.
 1.4.
 Η συσκευή δεν πρέπει να κατασκευάζεται από υλικά που επηρεάζουν τη διαβρωτική ικανότητα του νέφους σταγονιδίων.
 2. ΘΕΣΗ ΤΩΝ ΔΕΙΓΜΑΤΩΝ ΔΟΚΙΜΗΣ ΣΤΟΝ ΘΑΛΑΜΟ ΨΕΚΑΣΜΟΥ
 2.1.
 Τα δείγματα, εξαιρουμένων των συσπειρωτήρων, πρέπει να στηρίζονται ή να αιωρούνται με κλίση μεταξύ 15° και 30° από την κατακόρυφο και κατά προτίμηση παράλληλα προς την κύρια διεύθυνση της οριζόντιας ροής του νέφους σταγονιδίων στον θάλαμο, βάσει της κυρίως επιφάνειας που υπόκειται στη δοκιμή.
 2.2.
 Οι συσπειρωτήρες πρέπει να στηρίζονται ή να αιωρούνται κατά τέτοιο τρόπο ώστε οι άξονες των τυμπάνων, των προοριζόμενων για το ξανατύλιγμα των ιμάντων, να είναι κάθετοι προς την κύρια διεύθυνση της οριζόντιας ροής του νέφους σταγονιδίων στον θάλαμο. Το άνοιγμα του συσπειρωτήρα που προορίζεται για τη δίοδο του ιμάντα πρέπει επίσης να


text:
βρίσκεται έναντι αυτής της κύριας διεύθυνσης.
 2.3.
 Κάθε δείγμα πρέπει να τοποθετείται κατά τέτοιο τρόπο ώστε το νέφος σταγονιδίων να δύναται να εναποτίθεται ελεύθερα σε όλα τα δείγματα.
 2.4.
 Κάθε δείγμα πρέπει να τοποθετείται κατά τρόπο ώστε να εμποδίζεται η στάλαξη του διαλύματος άλατος από το ένα δείγμα στο άλλο.
 3. ΔΙΑΛΥΜΑ ΑΛΑΤΟΣ
 3.1.
 Το διάλυμα άλατος πρέπει να παρασκευάζεται με τη διάλυση 5 ± 1 μερών ανά μάζα χλωριούχου νατρίου σε 95 μέρη αποσταγμένου νερού. Το άλας αυτό πρέπει να είναι χλωριούχο νάτριο ουσιωδώς απαλλαγμένο από νικέλιο και χαλκό και να μην περιέχει ιωδιούχο νάτριο σε ξηρά κατάσταση άνω του 0,1 % και συνολικές προσμείξεις άνω του 0,3 %.
 3.2.
 Το διάλυμα πρέπει να είναι τέτοιο ώστε όταν ψεκάζεται στους 35 °C, το pH του συλλεγμένου διαλύματος να κυμαίνεται από 6,5 έως 7,2.
 4. ΠΑΡΟΧΗ ΑΕΡΑ
 Ο πεπιεσμένος αέρας που τροφοδοτείται στο (στα) ακροφύσιο(-α) για τον ψεκασμό του διαλύματος άλατος πρέπει να είναι απαλλαγμένος ελαίων και προσμείξεων και να διατηρείται υπό πίεση μεταξύ 70 ΚΝ/m2 και 170 ΚΝ/m2.
 5. ΣΥΝΘΗΚΕΣ ΣΤΟΝ ΘΑΛΑΜΟ ΨΕΚΑΣΜΟΥ
 5.1.
 Η θερμοκρασία της ζώνης έκθεσης του θαλάμου ψεκασμού πρέπει να διατηρείται στους 35 ± 5 °C. Τουλάχιστον δύο καθαροί συλλέκτες ομίχλης πρέπει να είναι τοποθετημένοι εντός της περιοχής έκθεσης, για να αποφευχθεί συσσώρευση σταγόνων διαλύματος που προέρχονται από τα δείγματα δοκιμής ή από οποιαδήποτε άλλη πηγή. Οι συλλέκτες πρέπει να τοποθετούνται κοντά στα δείγματα δοκιμής, ο ένας όσο το δυνατόν πιο κοντά σε κάποιο ακροφύσιο και ο άλλος όσο το δυνατόν πιο μακριά από κάθε ακροφύσιο. Το νέφος σταγονιδίων πρέπει να είναι τέτοιο ώστε για κάθε τμήμα 80 cm2 της περιοχής οριζόντιας συλλογής, το διάλυμα που συλλέγεται ανά ώρα σε κάθε συλλέκτη να κυμαίνεται μεταξύ 1,0 και 2,0 ml, όταν οι μετρήσεις πραγματοποιούνται, κατά μέσο όρο, επί τουλάχιστον 16 ώρες.
 5.2.
 Το (τα) ακροφύσιο(-α) πρέπει να είναι στραμμένο(-α) ή μετατοπισμένο(-α) έτσι ώστε η ψεκάζουσα δέσμη να μην έρχεται σε άμεση επαφή με τα δείγματα δοκιμής.
 ΠΑΡΑΡΤΗΜΑ 13
 ΣΕΙΡΑ ΤΩΝ ΔΟΚΙΜΩΝ
 ΠΑΡΑΓΡΑΦΟΙ
 ΔΟΚΙΜΗ
 ΔΕΙΓΜΑΤΑ
 Ζώνη ή σύστημα συγκράτησης αριθ.
 Ιμάντας αριθ.
 1
 2
 3
 4
 5
 1
 2
 3
 4
 5
 6
 7
 8
 9
 10
 11
 4/6.1.2./6.1.3/6.2.1.1./6.2.2./6.2.3.1./6.3.1.1.
 Επιθεώρηση της ζώνης ή του συστήματος συγκράτησης
 X
 2.21./2.22./6.2.2.2.
 Επιθεώρηση της πόρπης
 X
 X
 X
 X
 X
 6.2.2.6./6.2.2.7./7.5.1./7.5.5.
 Δοκιμή αντοχής της πόρπης
 X
 6.2.3.3./7.5.1.
 Δοκιμή αντοχής της διάταξης ρύθμισης (και, όπου χρειάζεται, των συσπειρωτήρων)
 X
 6.2.4./7.5.2.
 Δοκιμή αντοχής των στερεώσεων (και, όπου χρειάζεται, των συσπειρωτήρων)
 X
 6.2.2.3./7.5.3.
 Δοκιμή της πόρπης σε χαμηλή θερμοκρασία
 X
 X
 6.2.1.4./7.5.4.
 Δοκιμή κρούσης των άκαμπτων τμημάτων σε χαμηλή θερμοκρασία
 X
 X
 6.2.3.2./6.2.3.4./7.5.6.
 Ευκολία ρύθμισης
 X
 Προετοιμασία/δοκιμή της ζώνης ή του συστήματος συγκράτησης πριν από τη δυναμική δοκιμή
 6.2.2.4.
 Αντοχή στη χρήση της πόρπης
 X
 X
 6.2.1.2/7.2.
 Αντοχή των άκαμπτων μερών στη διάβρωση
 X
 X
 Προετοιμασία των συσπειρωτήρων
 6.2.5.2.1./6.2.5.3.1./6.2.5.3.3./7.6.2.
 Όριο ασφάλισης
 X
 X
 6.2.5.2.2./6.2.5.3.2./7.6.4
 Δύναμη επανατύλιξης
 X
 X
 6.2.5.2.3./6.2.5.3.3./7.6.1.
 Ανθεκτικότητα
 X
 X
 6.2.5.2.3./6.2.5.3.3./7.2.
 Διάβρωση
 X
 X
 6.2.5.2.3./6.2.5.3.3./7.6.3.
 Σκόνη
 X
 X
 6.3.1.2./7.4.2.3.
 Δοκιμή του πλάτους του ιμάντα
 X
 X
 Δοκιμή αντοχής ιμάντα έπειτα από
 6.3.2./7.4.1.1./7.4.2.
 Προσαρμογή στη θερμοκρασία και την υγρασία περιβάλλοντος
 X
 X
 6.3.3./7.4.1.2./7.4.2.


text:
Προετοιμασία στο φως
 X
 X
 6.3.3./7.4.1.3./7.4.2.
 Προετοιμασία στο ψύχος
 X
 X
 6.3.3./7.4.1.4./7.4.2.
 Προετοιμασία στη θερμότητα
 X
 X
 6.3.3./7.4.1.5./7.4.2.
 Έκθεση στο νερό
 X
 X
 6.2.3.2/7.3.
 Δοκιμή μικροολίσθησης
 X
 X
 6.4.2./7.4.1.6.
 Δοκιμή φθοράς διά τριβής
 X
 X
 6.4.1./7.7.
 Δυναμική δοκιμή
 X
 X
 6.2.2.5./6.2.2.7./7.8.
 Δοκιμή ανοίγματος της πόρπης
 X
 X
 7.1.4.
 Φύλαξη του δείγματος του ιμάντα
 X
 ΠΑΡΑΡΤΗΜΑ 14
 ΕΛΕΓΧΟΣ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 1. ΔΟΚΙΜΕΣ
 Οι ζώνες ασφαλείας είναι απαραίτητο να πληρούν τις απαιτήσεις στις οποίες στηρίζονται οι ακόλουθες δοκιμές:
 1.1. Επαλήθευση του σημείου στο οποίο αρχίζει η ασφάλιση της ζώνης και αντοχή των συσπειρωτήρων κατεπείγουσας ασφάλισης
 Σύμφωνα με τις διατάξεις της παραγράφου 7.6.2, στη δυσμενέστερη διεύθυνση, μετά τη δοκιμή ανθεκτικότητας που περιγράφεται λεπτομερώς στις παραγράφους 7.6.1, 7.2 και 7.6.3, ως απαίτηση της παραγράφου 6.2.5.3.5. του παρόντος κανονισμού.
 1.2. Επαλήθευση της αντοχής συσπειρωτήρων αυτόματης ασφάλισης
 Σύμφωνα με τις διατάξεις της παραγράφου 7.6.1, που συμπληρώνονται με τις δοκιμές των παραγράφων 7.2. και 7.6.3, ως απαίτηση της παραγράφου 6.2.5.2.3. του παρόντος κανονισμού.
 1.3. Δοκιμή αντοχής των ιμάντων έπειτα από κατάλληλη ρύθμισή τους
 Σύμφωνα με τη διαδικασία που περιγράφεται στην παράγραφο 7.4.2, μετά τη ρύθμιση των ιμάντων, σύμφωνα με τις απαιτήσεις των παραγράφων 7.4.1.1. έως 7.4.1.5. του παρόντος κανονισμού.
 1.3.1. Δοκιμή αντοχής των ιμάντων έπειτα από φθορά λόγω τριβής
 Σύμφωνα με τη διαδικασία που περιγράφεται στην παράγραφο 7.4.2, μετά τη ρύθμιση των ιμάντων, σύμφωνα με τις απαιτήσεις της παραγράφου 7.4.1.6. του παρόντος κανονισμού.
 1.4. Δοκιμή μικροολίσθησης
 Σύμφωνα με τη διαδικασία που περιγράφεται στην παράγραφο 7.3. του παρόντος κανονισμού.
 1.5. Δοκιμή των άκαμπτων μερών
 Σύμφωνα με τη διαδικασία που περιγράφεται στην παράγραφο 7.5. του παρόντος κανονισμού.
 1.6. Επαλήθευση των απαιτήσεων ως προς τις επιδόσεις της ζώνης ασφαλείας ή του συστήματος συγκράτησης, όταν υποβάλλεται σε δυναμική δοκιμή
 1.6.1. Δοκιμές με προετοιμασία
 1.6.1.1.
 Ζώνες ασφαλείας ή συστήματα συγκράτησης εξοπλισμένα με συσπειρωτήρα ασφάλισης κατεπείγουσας ανάγκης, σύμφωνα με τις διατάξεις των παραγράφων 7.7. και 7.8. του παρόντος κανονισμού, με ιμάντα που υποβλήθηκε πριν σε 45 000 κύκλους στη δοκιμή αντοχής του συσπειρωτήρα που περιγράφεται στην παράγραφο 7.6.1. του παρόντος κανονισμού και στις δοκιμές που καθορίζονται στις παραγράφους 6.2.2.4, 7.2. και 7.6.3. του παρόντος κανονισμού.
 1.6.1.2.
 Ζώνες ασφαλείας ή συστήματα συγκράτησης εξοπλισμένα με αυτόματα ασφαλιζόμενο συσπειρωτήρα: σύμφωνα με τις διατάξεις των παραγράφων 7.7. και 7.8. του παρόντος κανονισμού, με ιμάντα που έχει υποβληθεί σε 10 000 κύκλους στη δοκιμή αντοχής του συσπειρωτήρα, που περιγράφεται στην παράγραφο 7.6.1, καθώς και στις δοκιμές που καθορίζονται στις παραγράφους 6.2.2.4, 7.2. και 7.6.3. του παρόντος κανονισμού.
 1.6.1.3.
 Στατικές ζώνες ασφαλείας: σύμφωνα με τις διατάξεις των παραγράφων 7.7. και 7.8. του παρόντος κανονισμού, σε ζώνη ασφαλείας που έχει υποβληθεί στη δοκιμή που περιγράφεται στις παραγράφους 6.2.2.4. και 7.2. του παρόντος κανονισμού.
 1.6.2. Δοκιμή χωρίς καμία προετοιμασία
 Σύμφωνα με τις διατάξεις των παραγράφων 7.7. και 7.8. του παρόντος κανονισμού.
 2. ΣΥΧΝΟΤΗΤΑ ΔΟΚΙΜΩΝ ΚΑΙ ΑΠΟΤΕΛΕΣΜΑΤΑ
 2.1. Η συχνότητα δοκιμών σύμφωνα με τις απαιτήσεις των παραγράφων 1.1. έως 1.5. του παρόντος παραρτήματος πρέπει να προκύπτει από μια στατιστικά ελεγχόμενη και τυχαία βάση, σύμφωνα με μια από τις συνήθεις διαδικασίες εξασφάλισης ποιότητας.
 2.1.1. Επιπλέον, στην περίπτωση συσπειρωτήρων ασφάλισης κατεπείγουσας ανάγκης, ελέγχονται


text:
όλα τα επιμέρους συγκροτήματα:
 2.1.1.1.
 Είτε, σύμφωνα με τις διατάξεις των παραγράφων 7.6.2.1. και 7.6.2.2. του παρόντος κανονισμού, στη δυσμενέστερη διεύθυνση η οποία ορίζεται στην παράγραφο 7.6.2.1.2. Τα αποτελέσματα των δοκιμών πρέπει να πληρούν τις απαιτήσεις των παραγράφων 6.2.5.3.1.1. και 6.2.5.3.3. του παρόντος κανονισμού.
 2.1.1.2.
 Είτε, σύμφωνα με τις διατάξεις της παραγράφου 7.6.2.3. του παρόντος κανονισμού, στη δυσμενέστερη διεύθυνση. Εντούτοις, η ταχύτητα μεταβολής της κλίσης μπορεί να είναι μεγαλύτερη από την προδιαγραφόμενη, στον βαθμό που δεν επηρεάζονται τα αποτελέσματα της δοκιμής. Τα αποτελέσματα της δοκιμής πρέπει να πληρούν τις απαιτήσεις της παραγράφου 6.2.5.3.1.4. του παρόντος κανονισμού.
 2.2. Σε περίπτωση συμμόρφωσης με τη δυναμική δοκιμή, σύμφωνα με την παράγραφο 1.6. του παρόντος παραρτήματος, η δοκιμή διενεργείται με ελάχιστη συχνότητα:
 2.2.1. Δοκιμές με προετοιμασία
 2.2.1.1.
 Στην περίπτωση ζωνών ασφαλείας εξοπλισμένων με συσπειρωτήρα ασφάλισης κατεπείγουσας ανάγκης,
 όταν η ημερήσια παραγωγή υπερβαίνει τις 1 000 ζώνες: μία ζώνη ανά 100 000 κατασκευαζόμενες, αλλά με ελάχιστη συχνότητα μία ζώνη ανά δύο εβδομάδες,
 όταν η ημερήσια παραγωγή δεν υπερβαίνει τις 1 000 ζώνες: μία ζώνη ανά 10 000 κατασκευαζόμενες, με ελάχιστη όμως συχνότητα μία ζώνη ανά έτος, ανά είδος μηχανισμού ασφάλισης (1),
 υποβάλλεται στη δοκιμή που περιγράφεται στην παράγραφο 1.6.1.1. του παρόντος παραρτήματος.
 2.2.1.2.
 Στην περίπτωση ζωνών ασφαλείας εξοπλισμένων με αυτομάτως ασφαλιζόμενο συσπειρωτήρα και στην περίπτωση των στατικών ζωνών,
 όταν η ημερήσια παραγωγή υπερβαίνει τις 1 000 ζώνες: μία ζώνη ανά 100 000 κατασκευαζόμενες, αλλά με ελάχιστη συχνότητα μία ζώνη ανά δύο εβδομάδες,
 όταν η ημερήσια παραγωγή δεν υπερβαίνει τις 1 000 ζώνες: μία ζώνη ανά 10 000 κατασκευαζόμενες, με ελάχιστη όμως συχνότητα μία ζώνη ανά έτος,
 υποβάλλεται στη δοκιμή που περιγράφεται στις παραγράφους 1.6.1.2. ή 1.6.1.3. αντίστοιχα του παρόντος παραρτήματος.
 2.2.2. Δοκιμές χωρίς προετοιμασία
 2.2.2.1.
 Στην περίπτωση ζωνών ασφαλείας εξοπλισμένων με συσπειρωτήρα ασφάλισης κατεπείγουσας ανάγκης, ο ακόλουθος αριθμός δειγμάτων πρέπει να υποβάλλεται στη δοκιμή που περιγράφεται στην παράγραφο 1.6.2. παραπάνω:
 2.2.2.1.1.
 για παραγωγή μεγαλύτερη ή ίση των 5 000 ζωνών την ημέρα, δύο ζώνες ανά 25 000 κατασκευαζόμενες, με ελάχιστη συχνότητα μιας ανά ημέρα και είδος μηχανισμού ασφάλισης,
 2.2.2.1.2.
 για παραγωγή μικρότερη των 5 000 ζωνών την ημέρα, μία ζώνη ανά 5 000 κατασκευαζόμενες, με ελάχιστη συχνότητα μιας ανά ημέρα και είδος μηχανισμού ασφάλισης,
 2.2.2.2.
 Στην περίπτωση ζωνών εξοπλισμένων με αυτομάτως ασφαλιζόμενο συσπειρωτήρα, καθώς και στατικών ζωνών, ο ακόλουθος αριθμός δειγμάτων υποβάλλεται στη δοκιμή που περιγράφεται στην παράγραφο 1.6.2. παραπάνω·
 2.2.2.2.1.
 για παραγωγή μεγαλύτερη ή ίση των 5 000 ζωνών την ημέρα, δύο ζώνες ανά 25 000 κατασκευαζόμενες, με ελάχιστη συχνότητα μιας ανά ημέρα και ανά εγκεκριμένο τύπο,
 2.2.2.2.2.
 για παραγωγή μικρότερη των 5 000 ζωνών την ημέρα, μία ζώνη ανά 5 000 κατασκευαζόμενες, με ελάχιστη συχνότητα μιας ανά ημέρα και ανά εγκεκριμένο τύπο.
 2.2.3. Αποτελέσματα
 Τα αποτελέσματα των δοκιμών πρέπει να πληρούν τις απαιτήσεις της παραγράφου 6.4.1.3.1. του παρόντος κανονισμού.
 Η προς τα εμπρός μετατόπιση του ανδρείκελου μπορεί να ελέγχεται, όσον αφορά την παράγραφο 6.4.1.3.2. του παρόντος κανονισμού (ή 6.4.1.4, ανάλογα με την περίπτωση), κατά τη διάρκεια δοκιμής που εκτελείται με προετοιμασία σύμφωνα με την παράγραφο 6.1. του παρόντος παραρτήματος, μέσω απλουστευμένης και κατάλληλα


text:
προσαρμοσμένης μεθόδου.
 2.2.3.1.
 Για έγκριση σύμφωνα με την παράγραφο 6.4.1.3.3. του παρόντος κανονισμού και με την παράγραφο 1.6.1. του παρόντος παραρτήματος, διευκρινίζεται απλώς ότι κανένα τμήμα της ζώνης δεν θα υφίσταται φθορές ή θα αποσυνδέεται και ότι το θωρακικό σημείο αναφοράς δεν θα υπερβαίνει την ταχύτητα των 24 km/h σε μετατόπιση 300 mm.
 2.3. Στις περιπτώσεις που ένα δοκιμαζόμενο δείγμα αστοχεί σε συγκεκριμένη δοκιμή στην οποία υποβάλλεται, πρέπει να εκτελείται περαιτέρω δοκιμή με τις ίδιες απαιτήσεις, τουλάχιστον σε τρία επιπλέον δείγματα. Στην περίπτωση δυναμικών δοκιμών, αν μία από αυτές αποτύχει, ο κάτοχος της έγκρισης ή ο κατάλληλα εξουσιοδοτημένος εκπρόσωπός του ενημερώνει την αρμόδια αρχή που χορήγησε την έγκριση τύπου, αναφέροντας τα μέτρα που έλαβε, προκειμένου να αποκατασταθεί η συμμόρφωση της παραγωγής.
 (1) Για τους σκοπούς του παρόντος παραρτήματος, ως «είδος μηχανισμού ασφάλισης» νοείται κάθε συσπειρωτήρας ασφάλισης κατεπείγουσας ανάγκης του οποίου οι μηχανισμοί διαφέρουν μόνο ως προς τη γωνία(-ες) προπορείας της διάταξης ευαισθητοποίησης ως προς το αξονικό σύστημα αναφοράς του οχήματος.
 ΠΑΡΑΡΤΗΜΑ 15
 ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ «Η» ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΤΟΥ ΚΟΡΜΟΥ ΓΙΑ ΤΙΣ ΘΕΣΕΙΣ ΚΑΘΗΜΕΝΩΝ ΣΤΑ ΜΗΧΑΝΟΚΙΝΗΤΑ ΟΧΗΜΑΤΑ
 1. ΣΚΟΠΟΣ
 Η περιγραφόμενη στο παρόν παράρτημα διαδικασία χρησιμοποιείται για τον καθορισμό της θέσης του σημείου «Η» και της πραγματικής γωνίας του κορμού για μία ή πολλές θέσεις καθημένων σε μηχανοκίνητο όχημα και για την επαλήθευση της σχέσης των μετρούμενων δεδομένων προς τις προβλεπόμενες από τη μελέτη προδιαγραφές που δίνει ο κατασκευαστής του οχήματος (1).
 2. ΟΡΙΣΜΟΙ
 2.1. «Δεδομένα αναφοράς»: ένα ή περισσότερα από τα ακόλουθα χαρακτηριστικά θέσης καθημένου:
 2.2. «Τρισδιάστατη μηχανή σημείου “Η” » (μηχανή 3-D H): η διάταξη που χρησιμοποιείται για τον προσδιορισμό των σημείων «Η» και των πραγματικών γωνιών του κορμού. Η εν λόγω διάταξη περιγράφεται στο προσάρτημα 1 του παρόντος παραρτήματος.
 2.3. «Σημείο “Η” »: το κέντρο περιστροφής κορμού και μηρών της μηχανής 3-D H που είναι εγκατεστημένη στο κάθισμα του οχήματος σύμφωνα με την κατωτέρω παράγραφο 4. Το σημείο «Η» βρίσκεται στο κέντρο του άξονα συμμετρίας της διάταξης μεταξύ των στοχάστρων του σημείου «Η» εκατέρωθεν της μηχανής 3-D H. Το σημείο «Η» αντιστοιχεί θεωρητικώς στο σημείο «R» (βλέπε κατωτέρω παράγραφο 3.2.2. για ανοχές). Αφού προσδιοριστεί σύμφωνα με την περιγραφόμενη στην παράγραφο 4 διαδικασία, το σημείο «Η» θεωρείται σταθερό σε σχέση με το συγκρότημα καθίσματος-μαξιλαριού και ότι κινείται με αυτό όταν ρυθμίζεται το κάθισμα.
 2.4. «Σημείο “R” » ή «σημείο αναφοράς θέσης καθημένων»: σημείο που καθορίζεται στα σχέδια του κατασκευαστή για κάθε θέση καθημένου και προσδιορίζεται σε συνάρτηση με το τρισδιάστατο σύστημα αναφοράς.
 2.5. «Γραμμή του κορμού»: ο άξονας συμμετρίας της στήλης της μηχανής 3-D H με τη στήλη στην απώτερη πίσω θέση.
 2.6. «Πραγματική γωνία του κορμού»: η γωνία μεταξύ κατακόρυφης γραμμής μέσω του σημείου «Η» και της γραμμής του κορμού, η οποία μετριέται με τη χρήση του μοιρογνωμονίου πλάτης επί της μηχανής 3-D H. Η πραγματική γωνία του κορμού αντιστοιχεί θεωρητικά στην προβλεπόμενη από τη μελέτη γωνία του κορμού (βλέπε κατωτέρω παράγραφο 3.2.2. για ανοχές):
 2.7. «Προβλεπόμενη από τη μελέτη γωνία του κορμού»: η μετρούμενη γωνία μεταξύ κατακόρυφης γραμμής μέσω του σημείου


text:
«R» και της γραμμής του κορμού στη θέση που αντιστοιχεί στην προβλεπόμενη από τη μελέτη θέση του ερεισίνωτου την οποία καθορίζει ο κατασκευαστής του οχήματος.
 2.8. «Άξονας επιβαίνοντος» (C/LO): το διάμεσο επίπεδο της διάταξης 3-D H σε κάθε συγκεκριμένη θέση καθίσματος· εκφράζεται με τη συντεταγμένη του σημείου «Η» στον άξονα «Υ». Για μεμονωμένα καθίσματα, το επίπεδο συμμετρίας του καθίσματος συμπίπτει με το επίπεδο συμμετρίας του επιβάτη. Για άλλου είδους καθίσματα, το επίπεδο συμμετρίας του επιβάτη καθορίζεται από τον κατασκευαστή.
 2.9. «Τρισδιάστατο σύστημα αναφοράς»: το περιγραφόμενο στο προσάρτημα 2 του παρόντος παραρτήματος σύστημα.
 2.10. «Βασικά σημεία»: τα φυσικά σημεία (οπές, επιφάνειες, σημάδια ή εγκοπές) στο αμάξωμα του οχήματος, όπως ορίζονται από τον κατασκευαστή.
 2.11. «Μετρητική στάση του οχήματος»: η θέση του οχήματος όπως ορίζεται από τις συντεταγμένες των βασικών σημείων στο τρισδιάστατο σύστημα αναφοράς.
 3. ΑΠΑΙΤΗΣΕΙΣ
 3.1. Παρουσίαση των στοιχείων
 Για κάθε θέση καθημένου όπου απαιτούνται στοιχεία αναφοράς για να αποδειχθεί η συμμόρφωση με τις διατάξεις του παρόντος κανονισμού, όλα ή μια ενδεδειγμένη επιλογή των ακόλουθων δεδομένων πρέπει να παρουσιάζονται υπό τη μορφή που υποδεικνύεται στο προσάρτημα 3 του παρόντος παραρτήματος:
 3.1.1.
 οι συντεταγμένες του σημείου «R» ως προς το σύστημα αναφοράς τριών διαστάσεων·
 3.1.2.
 η προβλεπόμενη στο σχέδιο γωνία του κορμού·
 3.1.3.
 όλα τα στοιχεία που είναι αναγκαία για τη ρύθμιση του καθίσματος (αν είναι ρυθμιζόμενο) στη θέση μέτρησης που ορίζεται στην παράγραφο 4.3. παρακάτω.
 3.2. Σχέση μεταξύ μετρούμενων στοιχείων και προβλεπόμενων από τη μελέτη προδιαγραφών
 3.2.1.
 Οι συντεταγμένες του σημείου «Η» και η τιμή της πραγματικής γωνίας του κορμού που διαπιστώνεται με την οριζόμενη στο σημείο 4 διαδικασία συγκρίνονται, αντίστοιχα, με τις συντεταγμένες του σημείου «R» και την τιμή της προβλεπόμενης από τη μελέτη γωνίας του κορμού που δηλώνει ο κατασκευαστής του οχήματος.
 3.2.2.
 Οι σχετικές θέσεις των σημείων «R» και «Η» καθώς και η σχέση μεταξύ της προβλεπόμενης από τη μελέτη γωνίας του κορμού και της αντίστοιχης πραγματικής θεωρούνται ικανοποιητικές για την υπό θεώρηση θέση καθημένου, αν το σημείο «Η», όπως ορίζεται από τις συντεταγμένες του, βρίσκεται εντός τετραγώνου με πλευρά μήκους 50 mm με οριζόντιες και κατακόρυφες πλευρές των οποίων οι διαγώνιοι τέμνονται στο σημείο «R» και αν η πραγματική γωνία του κορμού δεν διαφέρει περισσότερο από 5° της προβλεπόμενης από τη μελέτη γωνίας.
 3.2.3.
 Αν πληρούνται οι ανωτέρω συνθήκες, το σημείο «R» και η προβλεπόμενη στο σχέδιο γωνία του κορμού χρησιμοποιούνται για να αποδειχθεί η συμμόρφωση προς τις διατάξεις του παρόντος κανονισμού.
 3.2.4.
 Αν το σημείο «Η» ή η πραγματική γωνία του κορμού δεν ικανοποιούν τις απαιτήσεις της ανωτέρω παραγράφου 3.2.2, διενεργείται δύο ακόμη φορές (συνολικά τρεις φορές) ο προσδιορισμός του σημείου «Η» και της πραγματικής γωνίας του κορμού. Αν τα αποτελέσματα σε δύο από τις ανωτέρω τρεις δοκιμές ικανοποιούν τις απαιτήσεις, ισχύουν οι προβλεπόμενες στην ανωτέρω παράγραφο 3.2.3. συνθήκες.
 3.2.5.
 Αν τα αποτελέσματα δύο τουλάχιστον από τις τρεις περιγραφόμενες στην ανωτέρω παράγραφο 3.2.4. δοκιμές δεν ικανοποιούν τις απαιτήσεις της ανωτέρω παραγράφου 3.2.2. ή αν δεν μπορεί να διενεργηθεί επαλήθευση λόγω έλλειψης πληροφοριών από τον κατασκευαστή του οχήματος σχετικά με τη θέση του σημείου «R» ή


text:
με την προβλεπόμενη από τη μελέτη γωνία του κορμού, σε όλες τις περιπτώσεις που στον παρόντα κανονισμό γίνεται παραπομπή στο σημείο «R» ή στην προβλεπόμενη από τη μελέτη γωνία του κορμού χρησιμοποιείται και θεωρείται ότι ισχύει το κέντρο βάρους των τριών μετρηθέντων σημείων ή ο μέσος όρος των τριών μετρηθεισών γωνιών.
 4. ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ «Η» ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΤΟΥ ΚΟΡΜΟΥ
 4.1. Κατά την κρίση του κατασκευαστή, σταθεροποιείται η θερμοκρασία του οχήματος σε 20 ± 10 °C, για να εξασφαλιστεί ότι η θερμοκρασία του υλικού του καθίσματος είναι η θερμοκρασία περιβάλλοντος χώρου. Αν το προς έλεγχο κάθισμα δεν έχει χρησιμοποιηθεί ποτέ, το κάθισμα φορτίζεται δύο φορές επί ένα λεπτό με καθήμενο άτομο ή διάταξη βάρους 70 έως 80 kg για να καμφθεί το μαξιλάρι και το ερεισίνωτο. Αν το ζητήσει ο κατασκευαστής, όλες οι ομάδες καθισμάτων παραμένουν άνευ φορτίου επί τουλάχιστον 30 λεπτά πριν εγκατασταθεί η μηχανή 3-D H.
 4.2. Το όχημα πρέπει να βρίσκεται στη μετρητική στάση που ορίζεται στην ανωτέρω παράγραφο 2.11.
 4.3. Το κάθισμα, αν είναι ρυθμιζόμενο, ρυθμίζεται πρώτα στην απώτερη πίσω κανονική θέση οδήγησης ή απλής επόχησης, όπως δηλώνει ο κατασκευαστής του οχήματος, με βάση μόνο τη ρύθμιση του καθίσματος επί του διαμήκους άξονος και όχι τη μετακίνηση του καθίσματος για σκοπούς διαφορετικούς από τις κανονικές θέσεις οδήγησης ή απλής επόχησης. Σε περίπτωση που υπάρχουν άλλοι τρόποι ρύθμισης του καθίσματος (κατακόρυφη, γωνιακή, ερεισίνωτου κ.λπ.), οι ρυθμίσεις αυτές θα γίνονται στη συνέχεια στη θέση που ορίζεται από τον κατασκευαστή του οχήματος. Για τα αναρτώμενα καθίσματα, η κατακόρυφη θέση πρέπει να είναι σταθεροποιημένη στην αντιστοιχούσα στην κανονική θέση οδήγησης όπως ορίζεται από τον κατασκευαστή.
 4.4. Η επιφάνεια της θέσης καθημένου που έρχεται σε επαφή με τη μηχανή 3-D H πρέπει να καλύπτεται από βαμβακερή μουσελίνα επαρκών διαστάσεων και κατάλληλης υφής, περιγραφόμενη ως βαμβακερό ύφασμα απλής ύφανσης με 18,9 νήματα ανά cm2 και βάρος 0,228 kg/m2, ή πλεγμένο ή μη υφαντό ύφασμα ισοδύναμων χαρακτηριστικών. Αν η δοκιμή εκτελείται σε κάθισμα εκτός του οχήματος, το δάπεδο στο οποίο είναι τοποθετημένο το κάθισμα πρέπει να έχει τα ίδια βασικά χαρακτηριστικά (2) με το δάπεδο του οχήματος στο οποίο προορίζεται να χρησιμοποιηθεί το κάθισμα.
 4.5. Το συγκρότημα καθίσματος και πλάτης της μηχανής 3-D H τοποθετείται έτσι ώστε το επίπεδο συμμετρίας του επιβάτη (C/LO) να συμπίπτει με το επίπεδο συμμετρίας της μηχανής 3-D H. Αν το ζητήσει ο κατασκευαστής, η μηχανή 3-D H επιτρέπεται να μετακινηθεί προς τα μέσα ως προς τον άξονα C/LO σε περίπτωση που η μηχανή 3-D H προεξέχει τόσο ώστε το άκρο του καθίσματος να μην επιτρέπει την οριζοντίωσή της.
 4.6. Προσδένονται τα συγκροτήματα πέλματος και κνήμης στο σύστημα κοιλώματος του καθίσματος είτε μεμονωμένα ή με τη χρήση της άγκυρας και του συστήματος της κνήμης. Γραμμή διερχόμενη μέσω των στοχάστρων του σημείου «Η» πρέπει να είναι παράλληλη προς το έδαφος και κάθετη προς το διάμηκες επίπεδο συμμετρίας του καθίσματος.
 4.7. Ρυθμίζεται η θέση των πελμάτων και ποδών της μηχανής 3-D H ως εξής:
 4.7.1. Εξεταζόμενη θέση καθημένου: οδηγού και επιβάτη εμπρόσθιας ακρινής θέσης
 4.7.1.1.
 Αμφότερα


text:
τα συγκροτήματα πελμάτων και ποδών πρέπει να μετακινηθούν προς τα εμπρός κατά τέτοιο τρόπο ώστε να είναι φυσική η στάση των πελμάτων επί του δαπέδου, αν χρειάζεται μεταξύ των ποδοπλήκτρων. Στο μέτρο του δυνατού το αριστερό πέλμα να βρίσκεται αριστερά του άξονα συμμετρίας της μηχανής 3-D H σε περίπου ίση απόσταση με εκείνη του δεξιού πέλματος προς τα δεξιά. Εξακριβώνεται με το αλφάδι ότι η μηχανή 3-D H είναι οριζοντιωμένη εγκαρσίως, επαναρυθμίζοντας αν χρειάζεται το κοίλωμα του καθίσματος ή ρυθμίζοντας προς τα πίσω τα συγκροτήματα ποδών και πελμάτων. Η γραμμή που διέρχεται μέσω των στοχάστρων του σημείου «Η» πρέπει να διατηρείται κάθετη προς το διάμηκες επίπεδο συμμετρίας του καθίσματος.
 4.7.1.2.
 Αν το αριστερό πόδι δεν είναι δυνατόν να κρατηθεί παράλληλο προς το δεξί πόδι και το αριστερό πέλμα δεν μπορεί να στηριχτεί στην κατασκευή, μετακινείται το αριστερό πέλμα μέχρι να στηριχτεί. Πρέπει να διατηρείται η ευθυγράμμιση των στοχάστρων.
 4.7.2. Εξεταζόμενη θέση καθημένου: πίσω εξωτερική
 Για τα πίσω ή βοηθητικά καθίσματα, τα πόδια τοποθετούνται όπως ορίζει ο κατασκευαστής. Αν έτσι τα πέλματα αναπαύονται σε διαφορετικής στάθμης τμήματα του δαπέδου, χρησιμεύει ως αναφορά το πέλμα που πρώτο έρχεται σε επαφή με το μπροστινό κάθισμα και το άλλο πέλμα διευθετείται έτσι ώστε το αλφάδι για τον εγκάρσιο προσανατολισμό του καθίσματος της διάταξης να είναι οριζοντιωμένο.
 4.7.3. Άλλες εξεταζόμενες θέσεις καθημένων:
 Ακολουθείται η γενική διαδικασία που προβλέπεται στην ανωτέρω παράγραφο 4.7.1. με τη διαφορά ότι τα πέλματα τοποθετούνται όπως ορίζεται από τον κατασκευαστή του οχήματος.
 4.8. Αναρτώνται τα βαρίδια ποδών και μηρών και οριζοντιώνεται η μηχανή 3-D H.
 4.9. Στο κοίλωμα της πλάτης δίδεται κλίση προς τα εμπρός μέχρι την εμπρόσθια θέση ακινητοποίησης και η μηχανή 3-D H σύρεται μακριά από το ερεισίνωτο με τη χρήση ράβδου Τ. Η μηχανή 3-D H επαναδιευθετείται επί του καθίσματος με μία από τις ακόλουθες μεθόδους:
 4.9.1. Αν η μηχανή 3-D H τείνει να ολισθαίνει προς τα πίσω, χρησιμοποιείται η διαδικασία που περιγράφεται στη συνέχεια. Η μηχανή 3-D H αφήνεται ελεύθερη να ολισθήσει προς τα πίσω έως ότου να μην απαιτείται πλέον οριζόντια εμπρόσθια δύναμη συγκράτησης επί της ράβδου Τ, δηλαδή έως ότου το κοίλωμα της πλάτης έρθει σε επαφή με το ερεισίνωτο. Αν χρειάζεται, επανατοποθετείται η κνήμη.
 4.9.2. Αν η μηχανή 3-D H δεν τείνει να ολισθαίνει προς τα πίσω, χρησιμοποιείται η ακόλουθη διαδικασία. Η μηχανή 3-D H σύρεται προς τα πίσω ασκώντας στην άγκυρα οριζόντια προς τα πίσω δύναμη έως ότου το κοίλωμα του καθίσματος να έρθει σε επαφή με το ερεισίνωτο (βλέπε σχήμα 2 στο προσάρτημα 1 του παρόντος παραρτήματος).
 4.10. Στο συγκρότημα πλάτης και κοιλώματος της μηχανής 3-D H ασκείται δύναμη 100 + 10 N στην τομή του μοιρογνωμονίου ισχίου και της θήκης της άγκυρας. Η φορά άσκησης της δύναμης είναι γραμμή διερχόμενη από την ανωτέρω τομή και σημείο μόλις άνω της θήκης της ράβδου που αναπαριστά τους μηρούς (βλέπε σχήμα 2 στο προσάρτημα 1 του παρόντος παραρτήματος). Στη συνέχεια, το κοίλωμα της πλάτης επανέρχεται προσεκτικά στο ερεισίνωτο του καθίσματος. Σε όλα τα απομένοντα στάδια της διαδικασίας πρέπει να λαμβάνεται μέριμνα ώστε να αποτρέπεται